text:
 23.10.2012
 EL
 Επίσημη Εφημερίδα της Ευρωπαϊκής Ένωσης
 L 293/37
 ΑΠΌΦΑΣΗ αριθ. 1/2012 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΛΙΒΆΝΟΥ
 της 17ης Σεπτεμβρίου 2012
 σχετικά με τη θέσπιση του εσωτερικού κανονισμού του Συμβουλίου Σύνδεσης
 (2012/655/ΕΕ)
 ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ/ΛΙΒΑΝΟΥ,
 Έχοντας υπόψη την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας του Λιβάνου αφετέρου (1) («η συμφωνία»), και ιδίως τα άρθρα 74 έως 81,
 Εκτιμώντας τα ακόλουθα:
 (1)
 Η συμφωνία άρχισε να ισχύει την 1η Απριλίου 2006.
 (2)
 Το άρθρο 75 της συμφωνίας προβλέπει ότι το Συμβούλιο Σύνδεσης θεσπίζει τον εσωτερικό του κανονισμό.
 (3)
 Συνεπώς ο εσωτερικός κανονισμός του Συμβουλίου Σύνδεσης θα πρέπει να θεσπισθεί,
 ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
 Άρθρο 1
 Προεδρία
 Η προεδρία του Συμβουλίου Σύνδεσης ασκείται εναλλάξ, για περίοδο δώδεκα μηνών από αντιπρόσωπο της προεδρίας του Συμβουλίου της Ευρωπαϊκής Ένωσης εξ ονόματος της Ένωσης και των κρατών μελών της, και από αντιπρόσωπο της κυβέρνησης της Δημοκρατίας του Λιβάνου. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και ολοκληρώνεται στις 31 Δεκεμβρίου του ιδίου έτους.
 Άρθρο 2
 Συνεδριάσεις
 Το Συμβούλιο Σύνδεσης συνέρχεται τακτικά σε υπουργικό επίπεδο μία φορά το χρόνο. Έκτακτες συνεδριάσεις του Συμβουλίου Σύνδεσης μπορεί να πραγματοποιούνται με συμφωνία των μερών, μετά από αίτηση ενός εξ αυτών.
 Οι συνεδριάσεις του Συμβουλίου Σύνδεσης πραγματοποιούνται στο συνήθη τόπο συνεδριάσεων του Συμβουλίου της Ευρωπαϊκής Ένωσης και σε ημερομηνία που συμφωνείται από κοινού από τα δύο μέρη, εκτός εάν αυτά λάβουν διαφορετική απόφαση.
 Οι συνεδριάσεις του Συμβουλίου Σύνδεσης συγκαλούνται από κοινού από τους γραμματείς του Συμβουλίου Σύνδεσης κατόπιν συνεννοήσεως με τον πρόεδρό του.
 Άρθρο 3
 Αντιπροσώπευση
 Τα μέλη του Συμβουλίου Σύνδεσης μπορεί να συμμετέχουν δι’ αντιπροσώπου, όταν δεν είναι σε θέση να παραστούν. Αν ένα μέλος επιθυμεί να ορίσει αντιπρόσωπο, οφείλει να γνωστοποιήσει στον πρόεδρο το όνομα του αντιπροσώπου του πριν από τη συνεδρίαση στην οποία πρόκειται να αντιπροσωπευθεί κατ’ αυτόν τον τρόπο.
 Ο αντιπρόσωπος μέλους του Συμβουλίου Σύνδεσης ασκεί πλήρως τα δικαιώματα του συγκεκριμένου μέλους.
 Άρθρο 4
 Αντιπροσωπείες
 Τα μέλη του Συμβουλίου Σύνδεσης δύνανται να συνοδεύονται από άλλους υπαλλήλους.
 Πριν από κάθε συνεδρίαση, κάθε μέλος οφείλει να ενημερώνει τον πρόεδρο σχετικά με τη σύνθεση της αντιπροσωπείας του.
 Εκπρόσωπος της Ευρωπαϊκής Τράπεζας Επενδύσεων δύναται να παρίσταται στις συνόδους του Συμβουλίου Σύνδεσης, με την ιδιότητα του παρατηρητή, όταν στην ημερήσια διάταξη υπάρχουν θέματα που αφορούν την Τράπεζα.
 Το Συμβούλιο Σύνδεσης έχει τη δυνατότητα, κατόπιν συμφωνίας μεταξύ των μερών, να προσκαλεί στις συνεδριάσεις τρίτους, για να παράσχουν πληροφορίες επί ειδικών θεμάτων.
 Άρθρο 5
 Γραμματεία
 Ένας υπάλληλος της Γενικής Γραμματείας του Συμβουλίου της Ευρωπαϊκής Ένωσης και ένας υπάλληλος της πρεσβείας της Δημοκρατίας του Λιβάνου στις Βρυξέλλες ασκούν από κοινού καθήκοντα γραμματέων του Συμβουλίου Σύνδεσης.
 Άρθρο 6
 Αλληλογραφία
 Η αλληλογραφία που απευθύνεται στο Συμβούλιο Σύνδεσης αποστέλλεται στον πρόεδρο του Συμβουλίου Σύνδεσης στη διεύθυνση της Γενικής Γραμματείας του Συμβουλίου της Ευρωπαϊκής Ένωσης.
 Οι δυο γραμματείς μεριμνούν ώστε η αλληλογραφία να προωθείται στον πρόεδρο του Συμβουλίου Σύνδεσης και, όταν κρίνεται σκόπιμο, να διανέμεται στα άλλα μέλη του Συμβουλίου Σύνδεσης. Στην περίπτωση αυτή παραλήπτες είναι η Γενική Γραμματεία της Ευρωπαϊκής Επιτροπής,


text:
οι Μόνιμες Αντιπροσωπείες των κρατών μελών και η Πρεσβεία της Δημοκρατίας του Λιβάνου στις Βρυξέλλες.
 Οι ανακοινώσεις του προέδρου του Συμβουλίου Σύνδεσης αποστέλλονται στους παραλήπτες από τους δύο γραμματείς και διανέμονται, όταν κρίνεται σκόπιμο, στα άλλα μέλη του Συμβουλίου Σύνδεσης στις διευθύνσεις που αναφέρονται στη δεύτερη παράγραφο.
 Άρθρο 7
 Δημοσιότητα
 Οι συνεδριάσεις του Συμβουλίου Σύνδεσης δεν είναι δημόσιες, εκτός εάν αποφασίζεται άλλως.
 Άρθρο 8
 Ημερήσια διάταξη των συνεδριάσεων
 1. Ο πρόεδρος καταρτίζει προσωρινή ημερήσια διάταξη για κάθε συνεδρίαση. Οι γραμματείες του Συμβουλίου Σύνδεσης διαβιβάζουν την ημερήσια διάταξη στους παραλήπτες που αναφέρονται στο άρθρο 6 το αργότερο 15 ημέρες πριν από την έναρξη της συνεδρίασης.
 Ο πρόεδρος εγγράφει στην προσωρινή ημερήσια διάταξη θέματα τα οποία ζητήθηκε να συμπεριληφθούν στην ημερήσια διάταξη το αργότερο 21 ημέρες πριν από την έναρξη της συνεδρίασης, αλλά τα θέματα εγγράφονται στην προσωρινή ημερήσια διάταξη μόνο εάν τα αντίστοιχα δικαιολογητικά έγγραφα έχουν διαβιβασθεί στους γραμματείς το αργότερο μέχρι την ημερομηνία αποστολής της ημερήσιας διάταξης.
 Το Συμβούλιο Σύνδεσης εγκρίνει την ημερήσια διάταξη στην αρχή κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή ημερήσια διάταξη, εάν συμφωνήσουν τα δύο μέρη.
 2. Ο πρόεδρος δύναται με τη σύμφωνη γνώμη των μερών να συντομεύσει τις προθεσμίες που αναφέρονται στην παράγραφο 1 λαμβάνοντας υπόψη τις ιδιαιτερότητες κάποιας ειδικής περίπτωσης.
 Άρθρο 9
 Πρακτικά
 Οι δύο γραμματείς συντάσσουν σχέδιο πρακτικών κάθε συνόδου.
 Κατά γενικό κανόνα, τα πρακτικά αναφέρουν, για κάθε θέμα της ημερησίας διάταξης:
 α)
 τα δικαιολογητικά έγγραφα που υποβάλλονται στο Συμβούλιο Σύνδεσης·
 β)
 τις δηλώσεις, των οποίων η καταχώρηση ζητήθηκε από μέλος του Συμβουλίου Σύνδεσης·
 γ)
 τις αποφάσεις που ελήφθησαν, τις δηλώσεις που συμφωνήθηκαν και τα συμπεράσματα που εγκρίθηκαν.
 Το σχέδιο πρακτικών υποβάλλεται στο Συμβούλιο Σύνδεσης προς έγκριση. Εγκρίνεται εντός έξι μηνών μετά από κάθε σύνοδο του Συμβουλίου Σύνδεσης. Τα εγκεκριμένα πρακτικά υπογράφονται από τον πρόεδρο και τους δύο γραμματείς. Φυλάσσονται στα αρχεία της Γενικής Γραμματείας του Συμβουλίου της Ευρωπαϊκής Ένωσης. Επικυρωμένο αντίγραφο αυτών διαβιβάζεται σε όλους τους παραλήπτες που αναφέρονται στο άρθρο 6.
 Άρθρο 10
 Αποφάσεις και συστάσεις
 1. Το Συμβούλιο Σύνδεσης λαμβάνει αποφάσεις και προβαίνει σε συστάσεις με κοινή απόφαση των μερών.
 Κατά το διάστημα που μεσολαβεί μεταξύ των συνεδριάσεων το Συμβούλιο Σύνδεσης δύναται να λαμβάνει αποφάσεις ή να προβαίνει σε συστάσεις με τη γραπτή διαδικασία, εφόσον συμφωνούν αμφότερα τα μέρη.
 2. Οι αποφάσεις και οι συστάσεις του Συμβουλίου Σύνδεσης, κατά την έννοια του άρθρου 76 της συμφωνίας, φέρουν αντίστοιχα τον τίτλο «απόφαση» και «σύσταση», ο οποίος συνοδεύεται από αύξοντα αριθμό, την ημερομηνία έγκρισής τους και μνεία του αντικειμένου τους. Σε κάθε απόφαση ορίζεται η ημερομηνία έναρξης της ισχύος της.
 Οι αποφάσεις και οι συστάσεις του Συμβουλίου Σύνδεσης υπογράφονται από τον πρόεδρο και επικυρώνονται από τους δύο γραμματείς.
 Οι αποφάσεις και οι συστάσεις διαβιβάζονται σε όλους τους παραλήπτες που αναφέρονται στο άρθρο 6.
 Το Συμβούλιο Σύνδεσης μπορεί να αποφασίσει να ζητήσει τη δημοσίευση των αποφάσεων και των συστάσεων που εκδίδει στην Επίσημη Εφημερίδα των Ευρωπαϊκών Κοινοτήτων και στην Επίσημη Εφημερίδα της Δημοκρατίας της Λιβάνου.
 Άρθρο 11
 Γλώσσες
 Οι επίσημες γλώσσες του Συμβουλίου Σύνδεσης

type: contracts

jurisdiction: EU


text:
είναι οι επίσημες γλώσσες των δύο μερών.
 Εκτός αν αποφασιστεί διαφορετικά, κατά τη διάρκεια των εργασιών του το Συμβούλιο Σύνδεσης χρησιμοποιεί έγγραφα που έχουν συνταχθεί σε αυτές τις γλώσσες.
 Άρθρο 12
 Δαπάνες
 Η Ευρωπαϊκή Ένωση και η Δημοκρατία του Λιβάνου αναλαμβάνουν τις επιμέρους δαπάνες που συνεπάγεται η συμμετοχή τους στις συνεδριάσεις του Συμβουλίου Σύνδεσης όσον αφορά τόσο το προσωπικό, τα έξοδα ταξιδίου και διαμονής όσο και τα έξοδα ταχυδρομείου και τηλεπικοινωνιών.
 Οι δαπάνες που αφορούν τη διερμηνεία στο πλαίσιο συνεδριάσεων, τη μετάφραση και την αναπαραγωγή εγγράφων βαρύνουν την Ένωση με εξαίρεση τις δαπάνες διερμηνείας και μετάφρασης από και προς την αραβική γλώσσα, οι οποίες βαρύνουν τη Δημοκρατία του Λιβάνου.
 Οι λοιπές δαπάνες που αφορούν τη διοργάνωση των συνεδριάσεων βαρύνουν το μέρος που διοργανώνει τις συνεδριάσεις.
 Άρθρο 13
 Επιτροπή σύνδεσης
 1. Η επιτροπή σύνδεσης επικουρεί το Συμβούλιο Σύνδεσης κατά την άσκηση των καθηκόντων του. Απαρτίζεται από αντιπροσώπους της Ευρωπαϊκής Επιτροπής και αντιπροσώπους των μελών της Ευρωπαϊκής Ένωσης, αφενός, και από αντιπροσώπους της κυβέρνησης της Δημοκρατίας του Λιβάνου, αφετέρου.
 2. Η επιτροπή σύνδεσης προετοιμάζει τις συνεδριάσεις και τις εργασίες του Συμβουλίου Σύνδεσης, εφαρμόζει τις αποφάσεις του Συμβουλίου Σύνδεσης, όταν χρειάζεται, και γενικότερα εγγυάται τη συνέχεια της σχέσης σύνδεσης και την ορθή λειτουργία της συμφωνίας. Εξετάζει κάθε ζήτημα που παραπέμπεται σε αυτήν από το Συμβούλιο Σύνδεσης καθώς και οποιοδήποτε άλλο θέμα ανακύπτει ενδεχομένως κατά την καθημερινή εφαρμογή της συμφωνίας. Η επιτροπή σύνδεσης υποβάλλει στο Συμβούλιο Σύνδεσης προς έγκριση προτάσεις ή οποιοδήποτε σχέδιο απόφασης ή/και σύστασης.
 3. Όταν η συμφωνία προβλέπει την υποχρέωση ή τη δυνατότητα διενέργειας διαβουλεύσεων, οι διαβουλεύσεις αυτές μπορεί να πραγματοποιούνται στο πλαίσιο της επιτροπής σύνδεσης. Οι διαβουλεύσεις είναι δυνατόν να συνεχίζονται στο Συμβούλιο Σύνδεσης, εφόσον συμφωνούν τα δύο μέρη.
 4. Ο εσωτερικός κανονισμός της επιτροπής σύνδεσης περιλαμβάνεται στο παράρτημα της παρούσας απόφασης.
 Άρθρο 14
 Έναρξη ισχύος
 Η παρούσα απόφαση αρχίζει να ισχύει την ημέρα της έκδοσής της.
 Βρυξέλλες, 17 Σεπτεμβρίου 2012.
 Για το Συμβούλιο Σύνδεσης ΕΕ-Λιβάνου
 Η Πρόεδρος
 C. ASHTON
 (1) ΕΕ L 143 της 30.5.2006, σ. 2.
 ΠΑΡΑΡΤΗΜΑ
 ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΛΙΒΑΝΟΥ
 Άρθρο 1
 Προεδρία
 Η προεδρία της επιτροπής σύνδεσης ασκείται εναλλάξ, για περίοδο δώδεκα μηνών από αντιπρόσωπο της Ευρωπαϊκής Επιτροπής εξ ονόματος της Ένωσης και των κρατών μελών της, και από αντιπρόσωπο της κυβέρνησης της Δημοκρατίας του Λιβάνου.
 Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σύνδεσης και λήγει στις 31 Δεκεμβρίου του ιδίου έτους.
 Άρθρο 2
 Συνεδριάσεις
 Η επιτροπή σύνδεσης συνέρχεται όποτε το απαιτούν οι περιστάσεις με τη σύμφωνη γνώμη και των δύο μερών.
 Κάθε συνεδρίαση της επιτροπής σύνδεσης διεξάγεται σε τόπο και χρόνο που συμφωνούν τα δύο μέρη.
 Οι συνεδριάσεις της επιτροπής σύνδεσης συγκαλούνται από τον πρόεδρο.
 Άρθρο 3
 Αντιπροσωπείες
 Πριν από κάθε συνεδρίαση, ανακοινώνεται στον πρόεδρο η προβλεπόμενη σύνθεση της αντιπροσωπείας του κάθε μέρους.
 Άρθρο 4
 Γραμματεία
 Ένας υπάλληλος της Γενικής Γραμματείας της Ευρωπαϊκής Επιτροπής και ένας υπάλληλος της Δημοκρατίας του Λιβάνου ασκούν από κοινού καθήκοντα γραμματέων της επιτροπής σύνδεσης.
 Όλες οι ανακοινώσεις προς και από τον πρόεδρο της επιτροπής σύνδεσης στο πλαίσιο του παρόντος εσωτερικού κανονισμού αποστέλλονται στους γραμματείς


text:
της επιτροπής σύνδεσης καθώς και στους γραμματείς και τον πρόεδρο του Συμβουλίου Σύνδεσης.
 Άρθρο 5
 Δημοσιότητα
 Εκτός αν αποφασιστεί διαφορετικά, οι συνεδριάσεις της επιτροπής σύνδεσης δεν διεξάγονται δημοσίως.
 Άρθρο 6
 Ημερήσια διάταξη των συνεδριάσεων
 1. Ο πρόεδρος καταρτίζει προσωρινή ημερήσια διάταξη για κάθε συνεδρίαση. Οι γραμματείς της επιτροπής σύνδεσης διαβιβάζουν την ημερήσια διάταξη στους παραλήπτες που αναφέρονται στο άρθρο 4 το αργότερο 15 ημέρες πριν την έναρξη της συνεδρίασης.
 Ο πρόεδρος εγγράφει στην προσωρινή ημερήσια διάταξη θέματα τα οποία ζητήθηκε να συμπεριληφθούν στην ημερήσια διάταξη το αργότερο 21 ημέρες πριν από την έναρξη της συνεδρίασης, αλλά τα θέματα εγγράφονται στην προσωρινή ημερήσια διάταξη μόνο εάν τα αντίστοιχα δικαιολογητικά έγγραφα έχουν διαβιβασθεί στους γραμματείς το αργότερο μέχρι την ημερομηνία αποστολής της ημερήσιας διάταξης.
 Η επιτροπή σύνδεσης δύναται να ζητεί από εμπειρογνώμονες να παραστούν στις συνεδριάσεις της για να παράσχουν πληροφορίες όσον αφορά ειδικά θέματα.
 Η ημερήσια διάταξη εγκρίνεται από την επιτροπή σύνδεσης κατά την έναρξη κάθε συνεδρίασης.
 Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή διάταξη, εάν συμφωνήσουν τα δύο μέρη.
 2. Ο πρόεδρος δύναται με τη σύμφωνη γνώμη των δύο μερών να συντομεύσει τις προθεσμίες που αναφέρονται στην παράγραφο 1 λαμβάνοντας υπόψη τις ιδιαιτερότητες κάποιας ειδικής περίπτωσης.
 Άρθρο 7
 Πρακτικά
 Για κάθε συνεδρίαση τηρούνται πρακτικά, τα οποία έχουν ως βάση την εκ μέρους του προέδρου σύνοψη των συμπερασμάτων στα οποία κατέληξε η επιτροπή σύνδεσης.
 Μετά την έγκρισή τους από την επιτροπή σύνδεσης τα πρακτικά υπογράφονται από τον πρόεδρο και τους δύο γραμματείς και αρχειοθετούνται από τα δύο μέρη. Αντίγραφο των πρακτικών διαβιβάζεται σε κάθε αποδέκτη που αναφέρεται στο άρθρο 4.
 Άρθρο 8
 Αποφάσεις
 Στις συγκεκριμένες περιπτώσεις όπου η επιτροπή σύνδεσης εξουσιοδοτείται, δυνάμει της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας του Λιβάνου αφετέρου (1) («συμφωνία»), να εκδώσει αποφάσεις ή/και συστάσεις, οι εν λόγω πράξεις φέρουν αντίστοιχα τον τίτλο «απόφαση» και «σύσταση», ο οποίος συνοδεύεται από αύξοντα αριθμό, ημερομηνία έκδοσης και μνεία του αντικειμένου τους.
 Όταν η επιτροπή σύνδεσης εκδίδει απόφαση, εφαρμόζονται κατ’ αναλογία τα άρθρα 10 και 11 της απόφασης αριθ. 1/2012 του Συμβουλίου Σύνδεσης ΕΕ-Λιβάνου σχετικά με την έγκριση του εσωτερικού κανονισμού του.
 Οι αποφάσεις και οι συστάσεις της επιτροπής σύνδεσης διαβιβάζονται σε όλους τους παραλήπτες που αναφέρονται στο άρθρο 4.
 Άρθρο 9
 Δαπάνες
 Κάθε συμβαλλόμενο μέρος επιβαρύνεται με τις επιμέρους δαπάνες για τη συμμετοχή του στις συνεδριάσεις της επιτροπής σύνδεσης και σε κάθε ομάδα εργασίας που έχει ενδεχομένως συσταθεί βάσει του άρθρου 80 της συμφωνίας όσον αφορά τόσο τα έξοδα προσωπικού, ταξιδίου και διαμονής όσο και τα έξοδα ταχυδρομείου και τηλεπικοινωνιών.
 Οι δαπάνες που αφορούν τη διερμηνεία στο πλαίσιο συνεδριάσεων, τη μετάφραση και την αναπαραγωγή εγγράφων βαρύνουν την ΕΕ με εξαίρεση τις δαπάνες διερμηνείας ή/και μετάφρασης από και προς την αραβική γλώσσα, οι οποίες βαρύνουν τη Δημοκρατία του Λιβάνου.
 Οι λοιπές δαπάνες που αφορούν τη διοργάνωση των συνεδριάσεων βαρύνουν το μέρος που διοργανώνει τις συνεδριάσεις.
 (1) ΕΕ L 143 της 30.5.2006, σ. 2.


text:
 28.5.2009
 EL
 Επίσημη Εφημερίδα της Ευρωπαϊκής Ένωσης
 L 130/34
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 39/2009
 της 17ης Μαρτίου 2009
 για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 20/2009 της 5ης Φεβρουαρίου 2009 (1).
 (2)
 Η σύσταση αριθ. 2008/473/ΕΚ, της 5ης Ιουνίου 2008, σχετικά με τον περιορισμό της αστικής ευθύνης των νόμιμων ελεγκτών και των ελεγκτικών γραφείων (2) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 15 (σύσταση 2005/162/ΕΚ της Επιτροπής) του παραρτήματος XXII της συμφωνίας, παρεμβάλλεται το ακόλουθο σημείο:
 «16.
 32008 H 0473: Η σύσταση 2008/473/ΕΚ, της Επιτροπής, της 5ης Ιουνίου 2008, σχετικά με τον περιορισμό της αστικής ευθύνης των νόμιμων ελεγκτών και των ελεγκτικών γραφείων πρέπει να ενσωματωθεί στη συμφωνία (ΕΕ L 162 της 21.6.2008, σ. 39).»
 Άρθρο 2
 Τα κείμενα της σύστασης 2008/473/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 18η Μαρτίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 17 Μαρτίου 2009.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 73 της 19.3.2009, σ. 59.
 (2) ΕΕ L 162 της 21.6.2008, σ. 39.
 (3) Δεν έχουν αναφερθεί συνταγματικές απαιτήσεις.
 Κοινή δήλωση των συμβαλλόμενων μερών στην απόφαση αριθ. 39/2009 για την ενσωμάτωση της σύστασης 2008/473/ΕΚ στη συμφωνία
 «Η σύσταση 2008/473/ΕΚ της Επιτροπής, της 5ης Ιουνίου 2008, σχετικά με τον περιορισμό της αστικής ευθύνης των νόμιμων ελεγκτών και των ελεγκτικών γραφείων εξετάζει την αστική ευθύνη των ελεγκτών και των ελεγκτικών γραφείων. Η ενσωμάτωση της εν λόγω σύστασης δεν θίγει το πεδίο εφαρμογής της συμφωνίας για τον ΕΟΧ.»


text:
 11.10.2007
 EL
 Επίσημη Εφημερίδα της Ευρωπαϊκής Ένωσης
 L 266/4
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 47/2007
 της 8ης Ιουνίου 2007
 για την τροποποίηση του παραρτήματος IΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 41/2007 της 27ης Απριλίου 2007 (1).
 (2)
 Η οδηγία 2006/125/ΕΚ της Επιτροπής, της 5ης Δεκεμβρίου 2006, για τις μεταποιημένες τροφές με βάση τα δημητριακά και τις παιδικές τροφές για βρέφη και παιδιά μικρής ηλικίας (Κωδικοποιημένη έκδοση) (2) πρέπει να ενσωματωθεί στη συμφωνία.
 (3)
 Η οδηγία 2006/128/ΕΚ της Επιτροπής, της 8ης Δεκεμβρίου 2006, για τροποποίηση και διόρθωση της οδηγίας 95/31/ΕΚ σχετικά με τη θέσπιση ειδικών κριτηρίων καθαρότητας για τα γλυκαντικά που χρησιμοποιούνται στα τρόφιμα (3) πρέπει να ενσωματωθεί στη συμφωνία.
 (4)
 Η οδηγία 2006/129/ΕΚ της Επιτροπής, της 8ης Δεκεμβρίου 2006, για την τροποποίηση και τη διόρθωση της οδηγίας 96/77/ΕΚ της Επιτροπής σχετικά με τη θέσπιση ειδικών κριτηρίων καθαρότητας για τα πρόσθετα τροφίμων πλην των χρωστικών και των γλυκαντικών υλών (4) πρέπει να ενσωματωθεί στη συμφωνία.
 (5)
 Η οδηγία 2006/125/ΕΚ καταργεί την οδηγία 96/5/ΕΟΚ της Επιτροπής (5), που είχε ενσωματωθεί στη συμφωνία και πρέπει, συνεπώς, να διαγραφεί από αυτήν,
 ΑΠΟΦΑΣΙΖΕΙ:
 Άρθρο 1
 Το κεφάλαιο XII του παραρτήματος II της συμφωνίας τροποποιείται ως εξής:
 1.
 Στο σημείο 46α (οδηγία 95/31/ΕΚ της Επιτροπής) προστίθεται η ακόλουθη περίπτωση:
 «—
 32006 L 0128: Οδηγία 2006/128/ΕΚ της Επιτροπής της 8ης Δεκεμβρίου 2006 (ΕΕ L 346 της 9.12.2006, σ. 6).»
 2.
 Στο σημείο 54λβ (οδηγία 96/77/ΕΚ της Επιτροπής) προστίθεται η ακόλουθη περίπτωση:
 «—
 32006 L 0129: Οδηγία 2006/129/ΕΚ της Επιτροπής της 8ης Δεκεμβρίου 2006 (ΕΕ L 346 της 9.12.2006, σ. 15).»
 3.
 Μετά το σημείο 54οη [κανονισμός (ΕΚ) αριθ. 1609/2006 της Επιτροπής] παρεμβάλλεται το ακόλουθο σημείο:
 «54οηα.
 32006 L 0125: Οδηγία 2006/125/ΕΚ της Επιτροπής, της 5ης Δεκεμβρίου 2006, για τις μεταποιημένες τροφές με βάση τα δημητριακά και τις παιδικές τροφές για βρέφη και παιδιά μικρής ηλικίας (Κωδικοποιημένη έκδοση) (ΕΕ L 339 της 6.12.2006, σ. 16).»
 4.
 Το κείμενο στο σημείο 54λν (οδηγία 96/5/EΚ της Επιτροπής) διαγράφεται.
 Άρθρο 2
 Τα κείμενα των οδηγιών 2006/125/ΕΚ, 2006/128/ΕΚ και 2006/129/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Ιουνίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Ιουνίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 209 της 9.8.2007, σ. 74.
 (2) ΕΕ L 339 της 6.12.2006, σ. 16.
 (3) ΕΕ L 346


text:
 13.6.2015
 EL
 Επίσημη Εφημερίδα της Ευρωπαϊκής Ένωσης
 L 148/38
 ΑΠΌΦΑΣΗ αριθ. 1/2015 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΣΤΆΘΗΚΕ ΜΕ ΤΟ ΆΡΘΡΟ 14 ΤΗΣ ΣΥΜΦΩΝΊΑΣ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΩΝ ΚΡΑΤΏΝ ΜΕΛΏΝ ΤΗΣ, ΑΦΕΝΌΣ, ΚΑΙ ΤΗΣ ΕΛΒΕΤΙΚΉΣ ΣΥΝΟΜΟΣΠΟΝΔΊΑΣ, ΑΦΕΤΈΡΟΥ, ΓΙΑ ΤΗΝ ΕΛΕΫΘΕΡΗ ΚΥΚΛΟΦΟΡΊΑ ΤΩΝ ΠΡΟΣΏΠΩΝ
 της 8ης Ιουνίου 2015
 για την τροποποίηση του παραρτήματος III (Αμοιβαία αναγνώριση των επαγγελματικών προσόντων) της εν λόγω συμφωνίας [2015/915]
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Ομοσπονδίας, αφετέρου, για την ελεύθερη κυκλοφορία των προσώπων (1) («η συμφωνία»), και ιδίως τα άρθρα 14 και 18,
 Εκτιμώντας τα ακόλουθα:
 (1)
 Η συμφωνία υπεγράφη στις 21 Ιουνίου 1999 και άρχισε να ισχύει την 1η Ιουνίου 2002.
 (2)
 Το παράρτημα III (Αμοιβαία αναγνώριση των επαγγελματικών προσόντων) της συμφωνίας αντικαταστάθηκε από την απόφαση αριθ. 2/2011 της μεικτής επιτροπής ΕΕ-Ελβετίας (2) και πρέπει να επικαιροποιηθεί ώστε να ληφθούν υπόψη οι νέες νομοθετικές πράξεις της Ευρωπαϊκής Ένωσης και της Ελβετίας που εκδόθηκαν έκτοτε,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα III (Αμοιβαία αναγνώριση των επαγγελματικών προσόντων) της συμφωνίας τροποποιείται όπως ορίζεται στο παράρτημα της παρούσας απόφασης.
 Άρθρο 2
 Η παρούσα απόφαση συντάσσεται στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι εξίσου αυθεντικά.
 Άρθρο 3
 Η παρούσα απόφαση αρχίζει να ισχύει την ημερομηνία της έκδοσής της από τη μεικτή επιτροπή.
 Βρυξέλλες, 8 Ιουνίου 2015.
 Για τη Μεικτή Επιτροπή
 Ο Πρόεδρος
 Gianluca GRIPPA
 (1) ΕΕ L 114 της 30.4.2002, σ. 6.
 (2) ΕΕ L 277 της 22.10.2011, σ. 20.
 ΠΑΡΑΡΤΗΜΑ
 Το παράρτημα III (Αμοιβαία αναγνώριση των επαγγελματικών προσόντων) της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με την ελεύθερη κυκλοφορία των προσώπων, τροποποιείται ως εξής:
 1.
 Υπό τον τίτλο «ΤΜΗΜΑ Α: ΠΡΑΞΕΙΣ ΑΝΑΦΕΡΟΜΕΝΕΣ ΣΕ», στο σημείο 1α, προστίθενται οι ακόλουθες περιπτώσεις:
 «—
 Κανονισμός (ΕΕ) αριθ. 623/2012 της Επιτροπής, της 11ης Ιουλίου 2012, για την τροποποίηση του παραρτήματος II της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων (ΕΕ L 180 της 12.7.2012, σ. 9),
 —
 Ανακοίνωση της Επιτροπής — Ανακοίνωση των επαγγελματικών ενώσεων ή οργανισμών που πληρούν τις προϋποθέσεις του άρθρου 3 παράγραφος 2 και απαριθμούνται στο παράρτημα I της οδηγίας 2005/36/ΕΚ (ΕΕ C 182 της 23.6.2011, σ. 1),
 —
 Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 183 της 24.6.2011, σ. 1),
 —
 Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 367 της 16.12.2011, σ. 5),
 —
 Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 244 της 14.8.2012, σ. 1),
 —
 Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των


text:
επαγγελματικών προσόντων (παράρτημα V) (ΕΕ C 396 της 21.12.2012, σ. 1),
 —
 Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 183 της 28.6.2013, σ. 4),
 —
 Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (παράρτημα V) (ΕΕ C 301 της 17.10.2013, σ. 1).».
 2.
 Στο σημείο 1ζ, προστίθενται οι ακόλουθες εγγραφές:
 «Κράτος
 Τίτλος
 Παθολογική ογκολογία
 Ελάχιστη διάρκεια κατάρτισης: 5 έτη
 Ελβετία
 Medizinische Onkologie
 Oncologie médicale
 Oncologia medica
 Κράτος
 Τίτλος
 Ιατρική γενετική
 Ελάχιστη διάρκεια κατάρτισης: 4 έτη
 Ελβετία
 Medizinische Genetik
 Génétique médicale
 Genetica medica»
 3.
 Στο σημείο 1ζ, η εγγραφή που αφορά τον τίτλο για την κατηγορία «Γενική ιατρική (παθολογία)» αντικαθίσταται από το ακόλουθο κείμενο:
 «Κράτος
 Τίτλος
 Γενική ιατρική (παθολογία)
 Ελάχιστη διάρκεια κατάρτισης: 5 έτη
 Ελβετία
 Allgemeine Innere Medizin
 Médecine interne générale
 Medicina interna generale»
 4.
 Στο σημείο 1θ, προστίθεται η ακόλουθη εγγραφή:
 «Κράτος
 Τίτλος εκπαίδευσης
 Οργανισμός που χορηγεί τον τίτλο εκπαίδευσης
 Επαγγελματικός τίτλος
 Ημερομηνία αναφοράς
 Ελβετία
 3.
 Diplomierte Pflegefachfrau HF, diplomierter Pflegefachmann HF
 Infirmière diplômée ES, infirmier diplômé ES
 Infermiera diplomata SSS, infermiere diplomato SSS
 Höhere Fachschulen, die staatlich anerkannte Bildungsgänge durchführen
 Ecoles supérieures qui proposent des filières de formation reconnues par l' État
 Scuole specializzate superiori che propongono dei cicli di formazione riconosciuti dallo Stato
 Pflegefachfrau, Pflegefachmann
 Infirmière, infirmier
 Infermiera, infermiere
 1η Ιουνίου 2002»
 5.
 Στο σημείο 1ιγ, ο πίνακας αντικαθίσταται από το ακόλουθο κείμενο:
 «Κράτος
 Τίτλος εκπαίδευσης
 Οργανισμός που χορηγεί τον τίτλο εκπαίδευσης
 Επαγγελματικός τίτλος
 Ημερομηνία αναφοράς
 Ελβετία
 1.
 Diplomierte Hebamme
 Sage-femme diplômée
 Levatrice diplomata
 Schulen, die staatlich anerkannte Bildungsgänge durchführen
 Écoles qui proposent des filières de formation reconnues par l'État
 Scuole che propongono dei cicli di formazione riconosciuti dallo Stato
 Hebamme
 Sage-femme
 Levatrice
 1η Ιουνίου 2002
 2.
 [Bachelor of Science [Name of the UAS] in Midwifery]
 “Bachelor of Science HES-SO de Sage-femme” (Bachelor of Science HES-SO in Midwifery)
 “Bachelor of Science BFH Hebamme” (Bachelor of Science BFH in Midwifery)
 “Bachelor of Science ZFH Hebamme” (Bachelor of Science ZHAW in Midwifery)
 Schulen, die staatlich anerkannte Bildungsgänge durchführen
 Écoles qui proposent des filières de formation reconnues par l'État
 Scuole che propongono dei cicli di formazione riconosciuti dallo Stato
 Hebamme
 Sage-femme
 Levatrice
 1η Ιουνίου 2002»


text:
 Avis juridique important
 |
 21998A0806(01)
 Μνημόνιο συμφωνίας μεταξύ της Ευρωπαϊκής Κοινότητας και της Δομινικανής Δημοκρατίας για την προστασία κατά την εισαγωγή του γάλακτος σε σκόνη στη Δομινικανή Δημοκρατία
 Επίσημη Εφημερίδα αριθ. L 218 της 06/08/1998 σ. 0046 - 0046
 ΜΝΗΜΟΝΙΟ ΣΥΜΦΩΝΙΑΣ μεταξύ της Ευρωπαϊκής Κοινότητας και της Δομινικανής Δημοκρατίας για την προστασία κατά την εισαγωγή του γάλακτος σε σκόνη στη Δομινικανή Δημοκρατία ΚΑΤΑΛΟΓΟΣ ΧΧΙΙΙ ΜΕΡΟΣ 1 - ΔΑΣΜΟΙ ΠΟΥ ΕΦΑΡΜΟΖΟΝΤΑΙ ΓΙΑ ΤΟ ΜΑΛΛΟΝ ΕΥΝΟΟΥΜΕΝΟ ΚΡΑΤΟΣ Τμήμα 1-Β: Δασμολογική ποσόστωση 1. Η κυβέρνηση της Δομινικανής Δημοκρατίας θα τροποποιήσει, σύμφωνα με το παρόν μνημόνιο συμφωνίας, τον κατάλογό της για τα γεωργικά προϊόντα (κατάλογος ΧΧΙΙΙ συνημμένος στο πρωτόκολλο του Μαρακές) έτσι ώστε να συμπεριληφθεί η ακόλουθη δασμολογική ποσόστωση:>ΘΕΣΗ ΠΗΝΑΚΑ>2. Η δασμολογική ποσόστωση που καθορίζεται στην παρούσα συμφωνία θα κατανεμηθεί μεταξύ των προμηθευτών σύμφωνα με το άρθρο ΧΧΙΙΙ της Γενικής Συμφωνίας Δασμών και Εμπορίου (GATT 94) κατά τον ακόλουθο τρόπο:>ΘΕΣΗ ΠΗΝΑΚΑ>3. Η Ευρωπαϊκή Κοινότητα θα διαχειριστεί το μερίδιό της από τη δασμολογική ποσόστωση με βάση ένα μηχανισμό έκδοσης αδειών εξαγωγής, όπως προβλέπεται από τους κανονισμούς της Ευρωπαϊκής Κοινότητας.4. Κάθε κράτος της ΠΟΕ δύναται να συμπεριληφθεί στη δασμολογική ποσόστωση με τους «λοιπούς προμηθευτές».5. Η Επιτροπή των Ευρωπαϊκών Κοινοτήτων θα ενημερώσει τη Δομινικανή Δημοκρατία σχετικά με κάθε υφιστάμενη ή προβλεπόμενη δυσκολία που αφορά τη χρησιμοποίηση της δασμολογικής ποσόστωσης από την Κοινότητα. Σε περίπτωση που η Κοινότητα δεν δύναται να χρησιμοποιήσει το μερίδιο της δασμολογικής ποσόστωσης που της έχει κατανεμηθεί δυνάμει της παρούσας συμφωνίας, η Δομινικανή Δημοκρατία θα έχει το δικαίωμα, αφού ειδοποιήσει την Κοινότητα δύο μήνες εκ των προτέρων, να ανακατανείμει την μη χρησιμοποιηθείσα ποσότητα της δασμολογικής ποσόστωσης σε άλλους προμηθευτές, εφόσον δεν επιλυθεί το πρόβλημα εφοδιασμού εντός της εν λόγω περιόδου. Εξυπακούεται ότι η διάταξη αυτή δεν θα εφαρμοστεί για να περιορίσει τις δυνατότητες της Κοινότητας να εξακολουθήσει να προμηθεύει τα προϊόντα που προμήθευε κατά τη διάρκεια των ετών πριν από την εφαρμογή της παρούσας συμφωνίας.6. Η Δομινικανή Δημοκρατία δεν προτίθεται να περιορίσει τεχνητά, μέσω της εφαρμογής της παρούσας συμφωνίας, την προσφορά και ως εκ τούτου να αυξήσει τις τιμές στην εγχώρια αγορά της. Κατά συνέπεια, θα διατηρήσει υπό επιτήρηση την κατάσταση στην αγορά της και, εφόσον παραστεί ανάγκη, θα αυξήσει τη δασμολογική ποσόστωση με βάση το στόχο αυτό.7. Επίσης, δυνάμει της παρούσας συμφωνίας καθορίζεται ότι η τροποποίηση του καταλόγου ΧΧΙΙΙ, όπως περιγράφεται στο σημείο 1 του παρόντος μνημονίου, ισχύει από το 1998, που είναι το τέταρτο έτος των δεσμεύσεων που αποφασίστηκαν στο πλαίσιο του Γύρου της Ουρουγουάης.8. Η Δομινικανή Δημοκρατία θα εφαρμόσει τον κατάλογό της για τα γεωργικά προϊόντα (κατάλογος ΧΧΙΙΙ, που επισυνάπτεται στο πρωτόκολλο του Μαρακές), συμπεριλαμβανομένης της τροποποίησης που προβλέπεται στο παρόν μνημόνιο. Η δασμολογική ποσόστωση θα εφαρμόζεται από την 1 Ιουλίου έως τις 30 Ιουνίου. Οι μεταβατικές ρυθμίσεις θα εφαρμοστούν για την περίοδο 1998/99 σε περίπτωση που η νέα συμφωνία αρχίσει να ισχύει μετά την 1η Ιουλίου.Για τη Δομινικανή ΔημοκρατίαΓια την Ευρωπαϊκή Κοινότητα


text:
 Σημαντική ανακοίνωση νομικού περιεχομένου
 |
 22007A0825(04)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας για την προσωρινή εφαρμογή της συμφωνίας σχετικά με τη συμμετοχή της Δημοκρατίας της Βουλγαρίας και της Ρουμανίας στον Ευρωπαϊκό Οικονομικό Χώρο και την προσωρινή εφαρμογή τεσσάρων σχετικών συμφωνιών
 Επίσημη Εφημερίδα αριθ. L 221 της 25/08/2007 σ. 0011 - 0014
 20070723Συμφωνίαυπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας για την προσωρινή εφαρμογή της συμφωνίας σχετικά με τη συμμετοχή της Δημοκρατίας της Βουλγαρίας και της Ρουμανίας στον Ευρωπαϊκό Οικονομικό Χώρο και την προσωρινή εφαρμογή τεσσάρων σχετικών συμφωνιώνΑ. Επιστολή της Ευρωπαϊκής ΚοινότηταςΚύριε,Αναφερόμενος στη συμφωνία σχετικά με τη συμμετοχή της Δημοκρατίας της Βουλγαρίας και της Ρουμανίας στον Ευρωπαϊκό Οικονομικό Χώρο ("συμφωνία για τη διεύρυνση του ΕΟΧ") και στις τέσσερις σχετικές συμφωνίες, έχω την τιμή να σας γνωστοποιήσω ότι η Ευρωπαϊκή Κοινότητα είναι έτοιμη να εφαρμόσει τη συμφωνία για τη διεύρυνση του ΕΟΧ και τις ακόλουθες τρεις σχετικές συμφωνίες:- συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με ένα πρόγραμμα συνεργασίας για οικονομική μεγέθυνση και βιώσιμη ανάπτυξη στη Βουλγαρία,- συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με ένα πρόγραμμα συνεργασίας για οικονομική μεγέθυνση και βιώσιμη ανάπτυξη στη Ρουμανία,- πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας μετά την προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση,σε προσωρινή βάση, από την πρώτη ημέρα του πρώτου μήνα για τις πρώτες τρεις συμφωνίες και από την πρώτη ημέρα του δεύτερου μήνα για την τελευταία συμφωνία, μετά την ημερομηνία κατά την οποία ολοκληρώνεται η τελευταία ανταλλαγή επιστολών για την προσωρινή εφαρμογή μεταξύ της Ευρωπαϊκής Κοινότητας και της Ισλανδίας, του Λιχτενστάιν και της Νορβηγίας και εφόσον το Βασίλειο της Νορβηγίας διατίθεται να πράξει αναλόγως.Θα σας παρακαλούσα να μου επιβεβαιώσετε τη σύμφωνη γνώμη του Βασιλείου της Νορβηγίας γι’ αυτή την προσωρινή εφαρμογή.Με ιδιαίτερη εκτίμηση+++++ TIFF +++++Съставено в Брюксел на Hecho en Bruselas, el V Bruselu dne Udfærdiget i Bruxelles, den Geschehen zu Brüssel am Brüssel, Έγινε στις Βρυξέλλες, στις Done at Brussels, Fait à Bruxelles, le Fatto a Bruxelles, addì Briselē, Priimta Briuselyje Kelt Brüsszelben, Magħmul fi Brussell, Gedaan te Brussel, Sporządzono w Brukseli dnia Feito em Bruxelas, Adoptat la Bruxelles, V Bruseli V Bruslju, Tehty Brysselissä Utfärdat i Bryssel den | 25-07-2007 |+++++ TIFF ++++++++++ TIFF +++++За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta För Europeiska gemenskapen | |Β. Επιστολή του Βασιλείου της ΝορβηγίαςΚύριε,Έχω την τιμή να επιβεβαιώσω τη λήψη της επιστολής σας με σημερινή ημερομηνία και την επιβεβαίωση της σύμφωνης γνώμης του Βασιλείου της Νορβηγίας


text: με το περιεχόμενο της επιστολής, που έχει ως εξής:"Αναφερόμενος στη συμφωνία σχετικά με τη συμμετοχή της Δημοκρατίας της Βουλγαρίας και της Ρουμανίας στον Ευρωπαϊκό Οικονομικό Χώρο ("συμφωνία για τη διεύρυνση του ΕΟΧ") και στις τέσσερις σχετικές συμφωνίες, έχω την τιμή να σας γνωστοποιήσω ότι η Ευρωπαϊκή Κοινότητα είναι έτοιμη να εφαρμόσει τη συμφωνία για τη διεύρυνση του ΕΟΧ και τις ακόλουθες τρεις σχετικές συμφωνίες:- συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με ένα πρόγραμμα συνεργασίας για οικονομική μεγέθυνση και βιώσιμη ανάπτυξη στη Βουλγαρία·- συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με ένα πρόγραμμα συνεργασίας για οικονομική μεγέθυνση και βιώσιμη ανάπτυξη στη Ρουμανία·- πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας μετά την προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση,σε προσωρινή βάση, από την πρώτη ημέρα του πρώτου μήνα για τις πρώτες τρεις συμφωνίες και από την πρώτη ημέρα του δεύτερου μήνα για την τελευταία συμφωνία, μετά την ημερομηνία κατά την οποία ολοκληρώνεται η τελευταία ανταλλαγή επιστολών για την προσωρινή εφαρμογή μεταξύ της Ευρωπαϊκής Κοινότητας και της Ισλανδίας, του Λιχτενστάιν και της Νορβηγίας και εφόσον το Βασίλειο της Νορβηγίας διατίθεται να πράξει αναλόγως."Με ιδιαίτερη εκτίμηση+++++ TIFF +++++Done at Brussels, Съставено в Брюксел на Hecho en Bruselas, el V Bruselu dne Udfærdiget i Bruxelles, den Geschehen zu Brüssel am Brüssel, Έγινε στις Βρυξέλλες, στις Fait à Bruxelles, le Fatto a Bruxelles, addì Briselē, Priimta Briuselyje Kelt Brüsszelben, Magħmul fi Brussell, Gedaan te Brussel, Sporządzono w Brukseli dnia Feito em Bruxelas, Adoptat la Bruxelles, V Bruseli V Bruslju, Tehty Brysselissä Utfärdat i Bryssel den | 25-07-2007 |+++++ TIFF +++++For the Kingdom of Norway За Кралство Норвегия Por el Reino de Noruega Za Norské království For Kongeriget Norge Für das Königreich Norwegen Norra Kuningriigi nimel Για το Βασίλειο της Νορβηγίας Pour le Royaume de Norvège Per il Regno di Norvegia Norvēģijas Karalistes vārdā Norvegijos Karalystės vardu A Norvég Királyság részéről Ghar-Renju tan-Norveġja Voor het Koninkrijk Noorwegen W imieniu Królestwa Norwegii Pelo Reino da Noruega Pentru Regatul Norvegiei Za Nórske kráľovstvo Za Kraljevino Norveško Norjan kuningaskunnan puolesta För Konungariket Norge | |--------------------------------------------------


text:
 14.3.2008
 EL
 Επίσημη Εφημερίδα της Ευρωπαϊκής Ένωσης
 L 72/113
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλ. του εγγράφου TRANS/WP.29/343, που είναι διαθέσιμο στην ακόλουθη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html.
 Κανονισμός αριθ. 110 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) – Ενιαίες διατάξεις σχετικά με την έγκριση:
 I.
 Ειδικών εξαρτημάτων των μηχανοκίνητων οχημάτων που χρησιμοποιούν πεπιεσμένο φυσικό αέριο (ΠΦΑ) στο σύστημα προώθησής τους
 II.
 Οχημάτων όσον αφορά την εγκατάσταση ειδικών εξαρτημάτων εγκεκριμένου τύπου για τη χρήση πεπιεσμένου φυσικού αερίου (ΠΦΑ) στο σύστημα προώθησής τους
 Προσθήκη 109: Κανονισμός αριθ. 110
 Συμπλήρωμα 6 στην αρχική έκδοση του κανονισμού — Ημερομηνία έναρξης ισχύος: 18 Ιουνίου 2007
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμός και κατάταξη των εξαρτημάτων
 ΜΕΡΟΣ Ι
 3.
 Αίτηση για χορήγηση έγκρισης
 4.
 Σημάνσεις
 5.
 Έγκριση
 6.
 Προδιαγραφές αναφορικά με τα εξαρτήματα ΠΦΑ
 7.
 Τροποποιήσεις ενός τύπου εξαρτήματος ΠΦΑ και επέκταση της έγκρισης
 8.
 (κενό)
 9.
 Συμμόρφωση της παραγωγής
 10.
 Κυρώσεις σε περίπτωση μη συμμόρφωσης της παραγωγής
 11.
 (κενό)
 12.
 Οριστική διακοπή της παραγωγής
 13.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών αρχών
 ΜΕΡΟΣ ΙΙ
 14.
 Ορισμοί
 15.
 Αίτηση για χορήγηση έγκρισης
 16.
 Έγκριση
 17.
 Απαιτήσεις για την εγκατάσταση ειδικών εξαρτημάτων για τη χρήση πεπιεσμένου φυσικού αερίου στο σύστημα προώθησης ενός οχήματος
 18.
 Συμμόρφωση της παραγωγής
 19.
 Κυρώσεις σε περίπτωση μη συμμόρφωσης της παραγωγής
 20.
 Τροποποίηση και επέκταση έγκρισης τύπου οχήματος
 21.
 Οριστική διακοπή της παραγωγής
 22.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών αρχών
 ΠΑΡΑΡΤΗΜΑΤΑ
 Παράρτημα 1Α —
 Βασικά χαρακτηριστικά του εξαρτήματος ΠΦΑ
 Παράρτημα 1B —
 Βασικά χαρακτηριστικά του οχήματος, του κινητήρα και του σχετικού με το ΠΦΑ συστήματος
 Παράρτημα 2A —
 Διάταξη του σήματος έγκρισης τύπου εξαρτήματος ΠΦΑ
 Παράρτημα 2B —
 Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου εξαρτήματος ΠΦΑ σύμφωνα με τον κανονισμό αριθ. 110
 Προσθήκη —
 Πρόσθετες πληροφορίες σχετικά με την έγκριση τύπου ενός τύπου εξαρτημάτων ΠΦΑ σύμφωνα με τον κανονισμό αριθ. 110
 Παράρτημα 2Γ —
 Διάταξη σημάτων έγκρισης
 Παράρτημα 2Δ —
 Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου οχήματος όσον αφορά την εγκατάσταση συστήματος ΠΦΑ σύμφωνα με τον κανονισμό αριθ. 110
 Παράρτημα 3 —
 Φιάλες αερίου — Φιάλη υψηλής πίεσης για την επί οχήματος αποθήκευση φυσικού αερίου ως καυσίμου για αυτοκίνητα οχήματα
 Προσάρτημα Α —
 Μέθοδοι δοκιμής
 Προσάρτημα Β —
 (κενό)
 Προσάρτημα Γ —
 (κενό)
 Προσάρτημα Δ —
 Έντυπα εκθέσεων
 Προσάρτημα Ε —
 Επαλήθευση λόγων τάσεων με χρήση μετρητών τάνυσης
 Προσάρτημα ΣΤ —
 Μέθοδοι αποτίμησης της αντοχής σε θραύση
 Προσάρτημα Ζ —
 Οδηγίες του κατασκευαστή για το χειρισμό, τη χρήση και την επιθεώρηση φιαλών
 Προσάρτημα Η —
 Περιβαλλοντική δοκιμή
 Παράρτημα 4A —
 Διατάξεις σχετικές


text:
με την έγκριση της αυτόματης βαλβίδας, της βαλβίδας αντεπιστροφής, της βαλβίδας εκτόνωσης της πίεσης, της διάταξης εκτόνωσης της πίεσης και της βαλβίδας υπερχείλισης
 Παράρτημα 4B —
 Διατάξεις σχετικές με την έγκριση εύκαμπτων γραμμών καυσίμου ή σωλήνων
 Παράρτημα 4Γ —
 Διατάξεις σχετικές με την έγκριση του φίλτρου ΠΦΑ
 Παράρτημα 4Δ —
 Διατάξεις σχετικές με την έγκριση του ρυθμιστή πίεσης
 Παράρτημα 4Ε —
 Διατάξεις σχετικές με την έγκριση των αισθητήρων πίεσης και θερμοκρασίας
 Παράρτημα 4ΣΤ —
 Διατάξεις σχετικές με την έγκριση της μονάδας πλήρωσης
 Παράρτημα 4Ζ —
 Διατάξεις σχετικές με την έγκριση ρυθμιστή ροής αερίου και μονάδας ανάμιξης αερίου καυσίμου/αέρα ή εγχυτήρα
 Παράρτημα 4Η —
 Διατάξεις σχετικές με την έγκριση της ηλεκτρονικής μονάδας ελέγχου
 Παράρτημα 5 —
 Διαδικασίες δοκιμής
 Παράρτημα 5A —
 Δοκιμή υπερπίεσης (δοκιμή αντοχής)
 Παράρτημα 5B —
 Δοκιμή εξωτερικής διαρροής
 Παράρτημα 5Γ —
 Δοκιμή εσωτερικής διαρροής
 Παράρτημα 5Δ —
 Δοκιμή συμβατότητας με το ΠΦΑ
 Παράρτημα 5Ε —
 Δοκιμή αντοχής στη διάβρωση
 Παράρτημα 5ΣΤ —
 Αντοχή σε ξηρή θέρμανση
 Παράρτημα 5Ζ —
 Γήρανση στο όζον
 Παράρτημα 5Η —
 Δοκιμή θερμοκρασιακού κύκλου
 Παράρτημα 5Θ —
 Δοκιμή κύκλου πίεσης εφαρμόσιμη μόνο σε φιάλες (βλέπε παράρτημα 3)
 Παράρτημα 5Ι —
 (κενό)
 Παράρτημα 5ΙA —
 (κενό)
 Παράρτημα 5IB —
 Δοκιμή ανθεκτικότητας (συνεχής λειτουργία)
 Παράρτημα 5ΙΓ —
 Δοκιμή διάρρηξης/καταστροφική δοκιμή εφαρμόσιμη μόνο σε φιάλες (βλέπε παράρτημα 3)
 Παράρτημα 5ΙΔ —
 Δοκιμή αντοχής σε δονήσεις
 Παράρτημα 5ΙΕ —
 Θερμοκρασίες λειτουργίας
 Παράρτημα 6 —
 Διατάξεις σχετικές με το αναγνωριστικό σήμα CNG (ΠΦΑ) για τα οχήματα δημόσιων μεταφορών
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται:
 Μέρος Ι.
 :
 Στα ειδικά εξαρτήματα για οχήματα της κατηγορίας Μ και Ν (1) που χρησιμοποιούν πεπιεσμένο φυσικό αέριο (ΠΦΑ) στο σύστημα προώθησής τους·
 Μέρος II.
 :
 Στα οχήματα της κατηγορίας M και N (1). Όσον αφορά την εγκατάσταση ειδικών εξαρτημάτων εγκεκριμένου τύπου για τη χρήση πεπιεσμένου φυσικού αερίου (ΠΦΑ) για κίνηση.
 2. ΟΡΙΣΜΟΣ ΚΑΙ ΚΑΤΑΤΑΞΗ ΤΩΝ ΕΞΑΡΤΗΜΑΤΩΝ
 Τα εξαρτήματα ΠΦΑ για χρήση σε οχήματα κατατάσσονται, ως προς την πίεση εργασίας και την αποστολή τους, σύμφωνα με το σχήμα 1-1.
 Κατηγορία 0
 Εξαρτήματα υψηλής πίεσης, συμπεριλαμβανομένων σωλήνων και συνδέσμων, που περιέχουν ΠΦΑ σε πίεση πάνω από 3 MPa και μέχρι 26 MPa.
 Κατηγορία 1
 Εξαρτήματα μέσης πίεσης, συμπεριλαμβανομένων σωλήνων και συνδέσμων, που περιέχουν ΠΦΑ σε πίεση πάνω από 450 kPa και μέχρι 3 000 kPa (3 MPa).
 Κατηγορία 2
 Εξαρτήματα χαμηλής πίεσης, συμπεριλαμβανομένων σωλήνων και συνδέσμων, που περιέχουν ΠΦΑ σε πίεση πάνω από 20 kPa και μέχρι 450 kPa.
 Κατηγορία 3
 Εξαρτήματα μέσης πίεσης, όπως βαλβίδες ασφαλείας ή προστατευμένα από βαλβίδες ασφαλείας συμπεριλαμβανομένων σωλήνων και συνδέσμων, που περιέχουν ΠΦΑ σε πίεση πάνω από 450 kPa και μέχρι 3 000 kPa (3 MPa).
 Κατηγορία 4
 Τμήματα σε επαφή με αέριο, που υπόκεινται σε πίεση κατώτερη από 20 kPa.
 Ένα εξάρτημα μπορεί να συνίσταται από περισσότερα του ενός μέρη, οπότε το καθένα από τα μέρη αυτά κατατάσσεται στη δική του κατηγορία όσον αφορά τη μέγιστη πίεση εργασίας και την αποστολή του.
 Ως «πίεση» νοείται η σχετική πίεση σε σχέση με την ατμοσφαιρική, εκτός αν δηλώνεται διαφορετικά.
 2.1.1. Ως «πίεση υπηρεσίας» νοείται η μόνιμη πίεση σε ομοιόμορφη


text:
θερμοκρασία αερίου 15 °C.
 2.1.2. Ως «πίεση δοκιμής» νοείται η πίεση στην οποία υποβάλλεται ένα εξάρτημα κατά τη δοκιμή έγκρισης.
 2.1.3. Ως «πίεση εργασίας» νοείται η μέγιστη πίεση στην οποία είναι σχεδιασμένο να υποβάλλεται ένα εξάρτημα και η οποία είναι η βάση για τον προσδιορισμό της αντοχής του υπόψη εξαρτήματος.
 2.1.4. Ως «θερμοκρασίες λειτουργίας» νοούνται οι μέγιστες τιμές της περιοχής θερμοκρασιών, που αναφέρονται στο παράρτημα 5ΙΕ, στις οποίες είναι εγγυημένη η ασφαλής και ορθή λειτουργία του ειδικού εξαρτήματος και για τις οποίες έχει σχεδιαστεί και εγκριθεί.
 Ως «ειδικό εξάρτημα» νοείται:
 α)
 η δεξαμενή καυσίμου (ή φιάλη),
 β)
 ο εξοπλισμός που προσαρτάται στη φιάλη,
 γ)
 ο ρυθμιστής πίεσης,
 δ)
 η αυτόματη βαλβίδα,
 ε)
 χειροκίνητη βαλβίδα,
 στ)
 η διάταξη παροχής αερίου,
 ζ)
 ο ρυθμιστής ροής αερίου,
 η)
 η εύκαμπτη γραμμή καυσίμου,
 θ)
 η άκαμπτη γραμμή καυσίμου,
 ι)
 η μονάδα ή υποδοχή πλήρωσης,
 ια)
 η βαλβίδα ελέγχου ή βαλβίδα αντεπιστροφής,
 ιβ)
 η βαλβίδα εκτόνωσης της πίεσης (ανακουφιστική βαλβίδα),
 ιγ)
 η διάταξη εκτόνωσης της πίεσης (ενεργοποιούμενη από τη θερμοκρασία),
 ιδ)
 το φίλτρο,
 ιε)
 ο αισθητήρας/δείκτης πίεσης ή θερμοκρασίας,
 ιστ)
 η βαλβίδα υπερχείλισης,
 ιζ)
 η βαλβίδα υπηρεσίας,
 ιη)
 η ηλεκτρονική μονάδα ελέγχου,
 ιθ)
 το αεροστεγές περίβλημα,
 κ)
 οι σύνδεσμοι,
 κα)
 ο ελαστικός σωλήνας εξαερισμού.
 Πολλά από τα ανωτέρω εξαρτήματα μπορεί να συνδυάζονται ή να συναρμολογούνται ως «εξάρτημα πολλαπλής λειτουργίας».
 Σχήμα 1-1
 Σε επαφή με το αέριο
 Σχήμα 1-2
 Δοκιμές που εφαρμόζονται σε ειδικές κατηγορίες εξαρτημάτων (πλην των φιαλών)
 Δοκιμή επίδοσης
 Δοκιμή αντοχής σε υπερπίεση
 Δοκιμή διαρροής (εξωτερικής)
 Δοκιμή διαρροής (εσωτερικής)
 Δοκιμή ανθεκτικότητας σε συνεχή λειτουργία
 Αντοχή σε διάβρωση
 Γήρανση στο όζον
 Συμβατότητα με το ΠΦΑ
 Αντοχή σε δονήσεις
 Αντοχή σε ξηρή θερμότητα
 Παράρτημα 5A
 Παράρτημα 5B
 Παράρτημα 5Γ
 Παράρτημα 5IB
 Παράρτημα 5Ε
 Παράρτημα 5Ζ
 Παράρτημα 5Δ
 Παράρτημα 5ΙΔ
 Παράρτημα 5 ΣΤ
 Κατηγορία 0
 X
 X
 A
 A
 X
 X
 X
 X
 X
 Κατηγορία 1
 X
 X
 A
 A
 X
 X
 X
 X
 X
 Κατηγορία 2
 X
 X
 A
 A
 X
 A
 X
 X
 A
 Κατηγορία 3
 X
 X
 A
 A
 X
 X
 X
 X
 X
 Κατηγορία 4
 O
 O
 O
 O
 X
 A
 X
 O
 A
 X
 =
 Εφαρμόζεται
 O
 =
 Δεν εφαρμόζεται
 A
 =
 Κατά περίπτωση
 Ως «δεξαμενή καυσίμου» (ή φιάλη) νοείται κάθε δοχείο που χρησιμοποιείται για την αποθήκευση πεπιεσμένου φυσικού αερίου.
 2.3.1. Μια δεξαμενή καυσίμου μπορεί να είναι:
 ΠΦΑ-1
 :
 μεταλλική·
 ΠΦΑ-2
 :
 από μεταλλικό χιτώνιο ενισχυμένο με συνεχές νήμα εμβαπτισμένο σε ρητίνη (δακτυλιοειδούς περιέλιξης)·
 ΠΦΑ-3
 :
 από μεταλλικό χιτώνιο ενισχυμένο με συνεχές νήμα εμβαπτισμένο σε ρητίνη (πλήρους περιέλιξης)·
 ΠΦΑ-4
 :
 από συνεχές νήμα εμβαπτισμένο σε ρητίνη με μη μεταλλικό χιτώνιο (εξ ολοκλήρου συνθετική).
 2.4. Ως «τύπος δεξαμενής καυσίμου» νοούνται δεξαμενές καυσίμου οι οποίες δεν διαφέρουν ως προς τα διαστασιολογικά και υλικά χαρακτηριστικά όπως προδιαγράφονται στο παράρτημα 3.
 Ως «εξοπλισμός που προσαρτάται στη δεξαμενή καυσίμου» νοούνται τα ακόλουθα εξαρτήματα (αλλά όχι μόνον αυτά) που μπορεί να είναι είτε ξεχωριστά είτε συνδυασμένα, όταν προσαρτώνται στη δεξαμενή καυσίμου:
 2.5.1. χειροκίνητη βαλβίδα·
 2.5.2. αισθητήρας/δείκτης πίεσης·
 2.5.3. βαλβίδα εκτόνωσης της πίεσης (ανακουφιστική βαλβίδα)·
 2.5.4. διάταξη εκτόνωσης της πίεσης (ενεργοποιούμενη από τη θερμοκρασία)·
 2.5.5. αυτόματη βαλβίδα φιάλης·
 2.5.6.


text:
βαλβίδα υπερχείλισης·
 2.5.7. αεροστεγές περίβλημα.
 2.6. Ως «βαλβίδα» νοείται διάταξη με την οποία μπορεί να ελέγχεται η ροή ρευστού.
 2.7. Ως «αυτόματη βαλβίδα» νοείται βαλβίδα που δεν λειτουργεί χειροκίνητα.
 2.8. Ως «αυτόματη βαλβίδα φιάλης» νοείται αυτόματη βαλβίδα σταθερά προσαρμοσμένη στη φιάλη που ελέγχει τη ροή αερίου προς το σύστημα καυσίμου. Η αυτόματη βαλβίδα φιάλης ονομάζεται επίσης τηλεχειριζόμενη βαλβίδα υπηρεσίας.
 2.9. Ως «βαλβίδα αντεπιστροφής» νοείται αυτόματη βαλβίδα που επιτρέπει τη ροή αερίου μόνο προς μία κατεύθυνση.
 2.10. Ως «βαλβίδα υπερχείλισης» (διάταξη περιορισμού της υπερβολικής ροής) νοείται βαλβίδα που διακόπτει ή περιορίζει αυτόματα τη ροή αερίου όταν η ροή αυτή υπερβαίνει την προκαθορισμένη τιμή.
 2.11. Ως «χειροκίνητη βαλβίδα» νοείται χειροκίνητη βαλβίδα σταθερά προσαρμοσμένη στη φιάλη.
 2.12. Ως «βαλβίδα εκτόνωσης της πίεσης (ανακουφιστική βαλβίδα)» νοείται διάταξη που εμποδίζει την υπέρβαση μιας προκαθορισμένης πίεσης προς την αντίθετη κατεύθυνση της ροής.
 2.13. Ως «βαλβίδα υπηρεσίας» νοείται βαλβίδα απομόνωσης η οποία είναι κλειστή μόνο όταν γίνεται συντήρηση του οχήματος.
 2.14. Ως «φίλτρο» νοείται προστατευτικό πλέγμα που απομακρύνει ξένα σωματίδια από το ρεύμα του αερίου.
 2.15. Ως «σύνδεσμος» νοείται συνδετήρας χρησιμοποιούμενος σε σύστημα αγωγών, σωληνώσεων, ή ελαστικών σωλήνων.
 Γραμμές καυσίμου
 2.16.1. Ως «εύκαμπτες γραμμές καυσίμου» νοούνται εύκαμπτοι σωλήνες διά των οποίων διέρχεται φυσικό αέριο.
 2.16.2. Ως «άκαμπτες γραμμές καυσίμου» νοούνται σωληνώσεις που δεν έχουν σχεδιαστεί για να παρουσιάζουν ευκαμψία κατά την κανονική λειτουργία και διά των οποίων διέρχεται φυσικό αέριο.
 Ως «διάταξη παροχής αερίου» νοείται διάταξη που εξασφαλίζει την εισαγωγή αερίου καυσίμου στην πολλαπλή εισαγωγή του κινητήρα (καρμπυρατέρ ή εγχυτήρας).
 2.17.1. Ως «μονάδα ανάμιξης αερίου καυσίμου/αέρα» νοείται διάταξη που αναμιγνύει το αέριο καύσιμο με τον εισαγόμενο αέρα για τον κινητήρα.
 2.17.2. Ως «εγχυτήρας αερίου» νοείται διάταξη που εξασφαλίζει την εισαγωγή αερίου καυσίμου στον κινητήρα ή το συναφές σύστημα εισαγωγής.
 2.18. Ως «ρυθμιστής ροής αερίου» νοείται διάταξη περιορισμού της ροής αερίου, τοποθετημένη στην κατεύθυνση της ροής ενός ρυθμιστή πίεσης, η οποία ελέγχει τη ροή αερίου προς τον κινητήρα.
 2.19. Ως «αεροστεγές περίβλημα» νοείται διάταξη η οποία διοχετεύει διαρροές αερίου εκτός του οχήματος και στην οποία συμπεριλαμβάνεται ο ελαστικός σωλήνας εξαερισμού.
 2.20. Ως «δείκτης πίεσης» νοείται διάταξη ευρισκόμενη υπό πίεση, που δείχνει την πίεση του αερίου.
 2.21. Ως «ρυθμιστής πίεσης» νοείται διάταξη που χρησιμοποιείται για τον έλεγχο της πίεσης παροχής αερίου καυσίμου στον κινητήρα.
 2.22. Ως «διάταξη εκτόνωσης της πίεσης (ενεργοποιούμενη από τη θερμοκρασία)» σημαίνει διάταξη μιας χρήσης που ενεργοποιείται από υπερβολικά αυξημένη θερμοκρασία και/ή πίεση και παρέχει δίοδο στο αέριο για την προστασία της φιάλης από θραύση.
 2.23. Ως «μονάδα ή υποδοχή πλήρωσης» νοείται διάταξη προσαρμοσμένη στο εξωτερικό του οχήματος ή στο εσωτερικό του (χώρος κινητήρα), η οποία χρησιμοποιείται για την πλήρωση του δοχείου καυσίμου στο πρατήριο.
 2.24. Ως «ηλεκτρονική μονάδα ελέγχου (τροφοδοσία με ΠΦΑ)» νοείται διάταξη η οποία ελέγχει τη ζήτηση του κινητήρα σε αέριο καύσιμο και άλλες παραμέτρους του κινητήρα και κλείνει αμέσως την αυτόματη βαλβίδα όταν απαιτείται για λόγους ασφάλειας.
 2.25. Ως «τύπος εξαρτημάτων», όπως αναφέρονται στις παραγράφους 2.6 έως 2.23, νοούνται εξαρτήματα που δεν παρουσιάζουν μεταξύ τους ουσιώδεις διαφορές ως προς τα υλικά, την πίεση εργασίας και τις θερμοκρασίες λειτουργίας.
 2.26. Ως «τύπος ηλεκτρονικής


text:
μονάδας ελέγχου», όπως αναφέρεται στην παράγραφο 2.24, νοούνται εξαρτήματα που δεν παρουσιάζουν μεταξύ τους ουσιώδεις διαφορές ως προς τις βασικές αρχές λογισμικού εξαιρουμένων αλλαγών ήσσονος σημασίας.
 ΜΕΡΟΣ Ι
 ΕΓΚΡΙΣΗ ΕΙΔΙΚΩΝ ΕΞΑΡΤΗΜΑΤΩΝ ΜΗΧΑΝΟΚΙΝΗΤΩΝ ΟΧΗΜΑΤΩΝ ΠΟΥ ΧΡΗΣΙΜΟΠΟΙΟΥΝ ΠΕΠΙΕΣΜΕΝΟ ΦΥΣΙΚΟ ΑΕΡΙΟ (ΠΦΑ) ΣΤΟ ΣΥΣΤΗΜΑ ΠΡΟΩΘΗΣΗΣ ΤΟΥΣ
 3. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 3.1. Η αίτηση για έγκριση ειδικού εξαρτήματος ή εξαρτήματος πολλαπλών λειτουργιών υποβάλλεται από τον κάτοχο της εμπορικής ονομασίας ή του εμπορικού σήματος ή από τον δεόντως διαπιστευμένο αντιπρόσωπό του.
 Συνοδεύεται από τα κατωτέρω έγγραφα εις τριπλούν και τα εξής στοιχεία:
 3.2.1. περιγραφή του οχήματος που περιλαμβάνει όλες τις σχετικές πληροφορίες που αναφέρονται στο παράρτημα 1Α του παρόντος κανονισμού,
 3.2.2. λεπτομερή περιγραφή του τύπου του ειδικού εξαρτήματος,
 3.2.3. σχέδιο του ειδικού εξαρτήματος, με επαρκείς λεπτομέρειες και σε κατάλληλη κλίμακα,
 3.2.4. έλεγχο της συμμόρφωσης με τις προδιαγραφές της παραγράφου 6 του παρόντος κανονισμού.
 Πρέπει να προσκομίζονται δείγματα του ειδικού εξαρτήματος, εφόσον ζητούνται από την τεχνική υπηρεσία που είναι υπεύθυνη για τη διεξαγωγή των δοκιμών έγκρισης. Πρέπει επίσης να προσκομίζονται συμπληρωματικά δείγματα εφόσον ζητούνται (το πολύ 3).
 3.3.1. Κατά τη διάρκεια της παραγωγής προ σειράς, [n] (2), δεξαμενές ανά 50 τεμάχια (παρτίδα πιστοποίησης) υποβάλλονται σε μη καταστροφικές δοκιμές του παραρτήματος 3.
 4. ΣΗΜΑΝΣΕΙΣ
 4.1. Το δείγμα του ειδικού εξαρτήματος που υποβάλλεται για έγκριση πρέπει να φέρει την εμπορική ονομασία ή το εμπορικό σήμα του κατασκευαστή και τον τύπο, συμπεριλαμβανομένου του προσδιορισμού όσον αφορά τις θερμοκρασίες λειτουργίας («Μ» ή «C» για μέτριες ή ψυχρές θερμοκρασίες ανάλογα με την περίπτωση)· για εύκαμπτους ελαστικούς σωλήνες πρέπει να αναφέρεται επίσης το έτος και ο μήνας κατασκευής τους. Η σήμανση αυτή πρέπει να είναι ευανάγνωστη και ανεξίτηλη.
 4.2. Κάθε εξάρτημα πρέπει να έχει επαρκή χώρο για την τοποθέτηση του σήματος έγκρισης· ο χώρος αυτός πρέπει να φαίνεται στα σχέδια που αναφέρονται στην ανωτέρω παράγραφο 3.2.3.
 4.3. Κάθε δεξαμενή καυσίμου πρέπει επίσης να φέρει πινακίδα σήμανσης με τα ακόλουθα στοιχεία που πρέπει να είναι ευανάγνωστα και ανεξίτηλα:
 α)
 αριθμό σειράς·
 β)
 χωρητικότητα σε λίτρα·
 γ)
 το σήμα «ΠΦΑ»·
 δ)
 πίεση λειτουργίας/πίεση δοκιμής (MPa)·
 ε)
 μάζα (kg)·
 στ)
 έτος και μήνα έγκρισης (π.χ. 96/01)·
 ζ)
 σήμα έγκρισης σύμφωνα με την παράγραφο 5.4.
 5. ΕΓΚΡΙΣΗ
 5.1. Αν τα δείγματα του εξαρτήματος που υποβλήθηκαν για έγκριση πληρούν τις απαιτήσεις των παραγράφων 6.1 ως 6.11 του παρόντος κανονισμού, χορηγείται έγκριση τύπου του εξαρτήματος.
 5.2. Σε κάθε τύπο εγκεκριμένου εξαρτήματος ή εξαρτήματος πολλαπλής λειτουργίας εκχωρείται ένας αριθμός έγκρισης. Τα δύο πρώτα ψηφία του (σήμερα 00 για τον κανονισμό στην αρχική του μορφή) δείχνουν τη σειρά τροποποιήσεων που ενσωματώνουν τις πιο πρόσφατες κύριες τεχνικές τροποποιήσεις που έχουν επέλθει στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν πρέπει να εκχωρεί τον ίδιο αλφαριθμητικό κωδικό και σε άλλο τύπο εξαρτήματος.
 5.3. Κοινοποίηση της έγκρισης ή άρνησης ή επέκτασης έγκρισης τύπου εξαρτήματος ΠΦΑ σύμφωνα με τον παρόντα κανονισμό διαβιβάζεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη χρήση ενός εντύπου σύμφωνου με το υπόδειγμα του παραρτήματος 2Β του παρόντος κανονισμού.
 Σε κάθε εξάρτημα συμμορφούμενο με εγκριθέντα τύπο σύμφωνα με τον


text:
παρόντα κανονισμό, τοποθετείται, πέρα από τη σήμανση που προδιαγράφεται στις παραγράφους 4.1 και 4.3, ευδιάκριτα και στη θέση που αναφέρεται στην παράγραφο 4.2. ανωτέρω, διεθνές σήμα έγκρισης αποτελούμενο από:
 5.4.1. κύκλο ο οποίος περικλείει το γράμμα «E» ακολουθούμενο από το διακριτικό αριθμό της χώρας η οποία χορήγησε την έγκριση (3)·
 5.4.2. τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στην παράγραφο 5.4.1. Ο αριθμός αυτός έγκρισης αποτελείται από τον αριθμό έγκρισης τύπου του εξαρτήματος ο οποίος εμφανίζεται στο πιστοποιητικό που συμπληρώθηκε για τον τύπο αυτό (βλέπε παράγραφο 5.2 και παράρτημα 2Β) μπροστά από τον οποίο υπάρχουν δύο ψηφία που χαρακτηρίζουν τη σειρά των πιο πρόσφατων τροποποιήσεων του παρόντος κανονισμού.
 5.5. Το σήμα έγκρισης πρέπει να είναι ευανάγνωστο και ανεξίτηλο.
 5.6. Το παράρτημα 2Α του παρόντος κανονισμού, δίνει παραδείγματα της διάταξης του προαναφερθέντος σήματος έγκρισης.
 6. ΠΡΟΔΙΑΓΡΑΦΕΣ ΑΝΑΦΟΡΙΚΑ ΜΕ ΤΑ ΕΞΑΡΤΗΜΑΤΑ ΠΦΑ
 6.1. Γενικές διατάξεις
 6.1.1. Τα ειδικά εξαρτήματα οχημάτων που χρησιμοποιούν ΠΦΑ στο σύστημα προώθησής τους πρέπει να λειτουργούν κατά τρόπο ορθό και ασφαλή όπως ορίζεται στον παρόντα κανονισμό.
 Τα υλικά των εξαρτημάτων που βρίσκονται σε επαφή με το ΠΦΑ πρέπει να είναι συμβατά με αυτό (βλέπε Παράρτημα 5Δ).
 Εκείνα τα μέρη των εξαρτημάτων των οποίων η ορθή και ασφαλής λειτουργία ενδέχεται να επηρεάζεται από το ΠΦΑ, την υψηλή πίεση ή τις δονήσεις πρέπει να υποβάλλονται σε σχετικές διαδικασίες δοκιμών που περιγράφονται στα παραρτήματα του παρόντος κανονισμού. Ειδικότερα, πρέπει να πληρούνται οι διατάξεις των παραγράφων 6.2. ως 6.11.
 Τα ειδικά εξαρτήματα οχημάτων που χρησιμοποιούν ΠΦΑ στο σύστημα προώθησής τους πρέπει να συμμορφώνονται με τις αντίστοιχες απαιτήσεις σχετικά με την ηλεκτρομαγνητική συμβατότητα (ΗΜΣ) σύμφωνα με τον κανονισμό αριθ. 10, σειρά τροποποιήσεων 02, ή ισοδύναμο.
 6.2. Διατάξεις σχετικές με τις δεξαμενές καυσίμου
 6.2.1. Οι δεξαμενές ΠΦΑ πρέπει να είναι εγκεκριμένου τύπου σύμφωνα με τις διατάξεις του παραρτήματος 3 του παρόντος κανονισμού.
 6.3. Διατάξεις σχετικές με εξαρτήματα που προσαρτώνται στη δεξαμενή καυσίμου
 Η δεξαμενή καυσίμου πρέπει να είναι εξοπλισμένη τουλάχιστον με τα ακόλουθα εξαρτήματα, τα οποία μπορεί να είναι είτε ξεχωριστά είτε συνδυασμένα:
 6.3.1.1. χειροκίνητη βαλβίδα,
 6.3.1.2. αυτόματη βαλβίδα φιάλης,
 6.3.1.3. διάταξη εκτόνωσης της πίεσης,
 6.3.1.4. διάταξη περιορισμού της υπερβολικής ροής.
 6.3.2. Η δεξαμενή καυσίμου μπορεί να είναι εφοδιασμένη με αεροστεγές περίβλημα, αν είναι αναγκαίο.
 6.3.3. Τα εξαρτήματα που αναφέρονται στις παραγράφους 6.3.1. ως 6.3.2. ανωτέρω πρέπει να είναι εγκεκριμένου τύπου σύμφωνα με τις διατάξεις του παραρτήματος 4 του παρόντος κανονισμού.
 6.4.-6.11. Διατάξεις σχετικές με άλλα εξαρτήματα
 Τα κατωτέρω αναφερόμενα εξαρτήματα πρέπει να είναι εγκεκριμένου τύπου σύμφωνα με τις διατάξεις των παραρτημάτων που καθορίζονται στον παρακάτω πίνακα:
 Παράγραφος
 Εξάρτημα
 Παράρτημα
 6.4.
 Αυτόματη βαλβίδα
 Βαλβίδα ελέγχου ή βαλβίδα αντεπιστροφής
 Βαλβίδα εκτόνωσης της πίεσης
 Διάταξη εκτόνωσης της πίεσης
 Βαλβίδα υπερχείλισης
 4A
 6.5.
 Εύκαμπτη γραμμή καυσίμου-ελαστικός σωλήνας
 4B
 6.6.
 Φίλτρο ΠΦΑ
 4C
 6.7.
 Ρυθμιστής πίεσης
 4D
 6.8.
 Αισθητήρες πίεσης και θερμοκρασίας
 4E
 6.9.
 Μονάδα ή υποδοχή πλήρωσης
 4F
 6.10.
 Ρυθμιστής ροής αερίου και μονάδα ανάμιξης αερίου καυσίμου/αέρα ή εγχυτήρας
 4G
 6.11.
 Ηλεκτρονική μονάδα ελέγχου
 4H
 7. ΤΡΟΠΟΠΟΙΗΣΕΙΣ ΕΝΟΣ ΤΥΠΟΥ ΕΞΑΡΤΗΜΑΤΟΣ ΠΦΑ ΚΑΙ


text:
ΕΠΕΚΤΑΣΗ ΕΓΚΡΙΣΗΣ
 Κάθε τροποποίηση ενός τύπου εξαρτήματος ΠΦΑ πρέπει να γνωστοποιείται στη διοικητική αρχή που χορήγησε την έγκριση τύπου. Η αρχή αυτή δύναται:
 7.1.1. είτε να θεωρήσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις και ότι το εξάρτημα εξακολουθεί να συμμορφώνεται με τις απαιτήσεις, ή
 7.1.2. να προσδιορίσει κατά πόσο πρέπει να γίνει μερική ή πλήρης επανάληψη δοκιμών από την αρμόδια αρχή.
 7.2. Επιβεβαίωση ή άρνηση έγκρισης, με καθορισμό των μετατροπών, πρέπει να κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό με τη διαδικασία που καθορίζεται στην ανωτέρω παράγραφο 5.3.
 7.3. Η αρχή που είναι αρμόδια για την έκδοση της επέκτασης έγκρισης εκχωρεί αύξοντα αριθμό σε όλα τα έντυπα κοινοποίησης που συντάσσονται για τέτοιου είδους επεκτάσεις.
 8. (κενό)
 9. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με όσα ορίζονται στη συμφωνία, προσάρτημα 2 (E/ECE/324-E/ECE/TRANS/505/Αναθ.2) με τις ακόλουθες απαιτήσεις:
 9.1. Κάθε δεξαμενή καυσίμου πρέπει να δοκιμάζεται σε ελάχιστη πίεση 1,5 φορές την πίεση εργασίας σύμφωνα με τις προδιαγραφές του παραρτήματος 3 του παρόντος κανονισμού.
 9.2. Η δοκιμή διάρρηξης με υδραυλική πίεση σύμφωνα με την παράγραφο 3.2. του παραρτήματος 3 πρέπει να εκτελείται για κάθε παρτίδα αποτελούμενη κατά μέγιστο από 200 δεξαμενές κατασκευασμένες από την ίδια παρτίδα πρώτης ύλης.
 9.3. Κάθε συγκρότημα εύκαμπτων γραμμών καυσίμου που αντιστοιχεί στις κατηγορίες υψηλής και μέσης πίεσης (κατηγορία 0, 1) σύμφωνα με την κατάταξη που περιγράφεται στην παράγραφο 2 του παρόντος κανονισμού, πρέπει να υποβάλλεται σε δοκιμή με πίεση διπλάσια της πίεσης εργασίας.
 10. ΠΟΙΝΕΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 10.1. Η έγκριση που χορηγήθηκε για έναν τύπο εξαρτήματος σύμφωνα με τον παρόντα κανονισμό είναι δυνατό να ανακληθεί εάν δεν ικανοποιούνται οι απαιτήσεις που ορίζονται στην παράγραφο 9 ανωτέρω.
 10.2. Εάν κάποιο συμβαλλόμενο μέρος στη συμφωνία, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν, πρέπει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνου με το υπόδειγμα που παρατίθεται στο παράρτημα 2Β του παρόντος κανονισμού.
 11. (κενό)
 12. ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
 Αν ο κάτοχος της έγκρισης διακόψει πλήρως την κατασκευή ενός τύπου εξαρτήματος που έχει εγκριθεί σύμφωνα με τον παρόντα κανονισμό, ενημερώνει γι’ αυτό την υπηρεσία που χορήγησε την έγκριση. Μόλις η υπηρεσία αυτή λάβει τη σχετική κοινοποίηση, ενημερώνει αμέσως τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω εντύπου κοινοποίησης σύμφωνου με το υπόδειγμα του παραρτήματος 2Β του παρόντος κανονισμού.
 13. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν την έγκριση και στις οποίες πρέπει να στέλνονται τα έντυπα πιστοποίησης της χορήγησης έγκρισης ή επέκτασης ή άρνησης ή ανάκλησης έγκρισης που εκδίδονται από άλλες χώρες.
 ΜΕΡΟΣ ΙΙ
 ΕΓΚΡΙΣΗ ΟΧΗΜΑΤΩΝ ΟΣΟΝ ΑΦΟΡΑ ΤΗΝ ΕΓΚΑΤΑΣΤΑΣΗ ΕΙΔΙΚΩΝ ΕΞΑΡΤΗΜΑΤΩΝ


text:
ΕΓΚΕΚΡΙΜΕΝΟΥ ΤΥΠΟΥ ΓΙΑ ΤΗ ΧΡΗΣΗ ΠΕΠΙΕΣΜΕΝΟΥ ΦΥΣΙΚΟΥ ΑΕΡΙΟΥ (ΠΦΑ) ΣΤΟ ΣΥΣΤΗΜΑ ΠΡΟΩΘΗΣΗΣ ΤΟΥΣ
 14. ΟΡΙΣΜΟΙ
 Για τους σκοπούς του Μέρους ΙΙ του παρόντος κανονισμού:
 14.1.1. Ως «έγκριση οχήματος» νοείται η έγκριση ενός τύπου οχήματος κατηγοριών Μ και Ν όσον αφορά το σύστημα ΠΦΑ ως αρχικού εξοπλισμού για τη χρήση στο σύστημα προώθησής του.
 Ως «τύπος οχήματος» νοούνται οχήματα εφοδιασμένα με ειδικά εξαρτήματα για τη χρήση ΠΦΑ στο σύστημα προώθησής τους, που δεν διαφέρουν ως προς τα ακόλουθα:
 14.1.2.1. τον κατασκευαστή,
 14.1.2.2. τον προσδιορισμό του τύπου που καθορίζεται από τον κατασκευαστή,
 τις βασικές πτυχές σχεδίασης και κατασκευής:
 14.1.2.3.1. πλαίσιο/λεκάνη πατώματος (προφανείς και θεμελιώδεις διαφορές)·
 14.1.2.3.2. εγκατάσταση του εξοπλισμού ΠΦΑ (προφανείς και θεμελιώδεις διαφορές).
 14.1.3. Ως «σύστημα ΠΦΑ» νοείται ένα συγκρότημα εξαρτημάτων [δεξαμενή(-ές) καυσίμου ή φιάλη(-ες), βαλβίδες, εύκαμπτες γραμμές καυσίμου, κτλ] και συνδετικών μερών (άκαμπτες γραμμές καυσίμου, σύνδεσμοι σωληνώσεων, κτλ) τοποθετημένο σε μηχανοκίνητα οχήματα που χρησιμοποιούν ΠΦΑ στο σύστημα προώθησής τους.
 15. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 15.1. Η αίτηση για έγκριση τύπου οχήματος όσον αφορά την εγκατάσταση ειδικών εξαρτημάτων για τη χρήση πεπιεσμένου φυσικού αερίου στο σύστημα προώθησής του πρέπει να υποβάλλεται από τον κατασκευαστή του οχήματος ή τον δεόντως εξουσιοδοτημένο αντιπρόσωπό του.
 15.2. Η αίτηση πρέπει να συνοδεύεται από τα κατωτέρω αναφερόμενα στοιχεία εις τριπλούν: περιγραφή του οχήματος που θα περιλαμβάνει όλες τις σχετικές λεπτομέρειες που αναφέρονται στο παράρτημα 1Β του παρόντος κανονισμού.
 15.3. Πρέπει να προσκομίζεται όχημα, αντιπροσωπευτικό του προς έγκριση τύπου οχήματος, στην τεχνική υπηρεσία που διεξάγει τις δοκιμές έγκρισης.
 16. ΕΓΚΡΙΣΗ
 16.1. Αν το όχημα που υποβλήθηκε για έγκριση σύμφωνα με τον παρόντα κανονισμό είναι εφοδιασμένο με όλα τα αναγκαία ειδικά εξαρτήματα για τη χρήση πεπιεσμένου φυσικού αερίου στο σύστημα προώθησής του και ικανοποιεί τις απαιτήσεις της κατωτέρω παραγράφου 17, πρέπει να χορηγείται έγκριση γι’ αυτόν τον τύπο οχήματος.
 16.2. Σε κάθε εγκεκριμένο τύπο οχήματος εκχωρείται ένας αριθμός έγκρισης. Τα δύο πρώτα ψηφία του πρέπει να δείχνουν τη σειρά τροποποιήσεων που ενσωματώνουν τις πιο πρόσφατες κύριες τεχνικές τροποποιήσεις που έχουν επέλθει στον κανονισμό κατά το χρόνο έκδοσης της έγκρισης.
 16.3. Κοινοποίηση της έγκρισης, ή άρνησης ή επέκτασης της έγκρισης τύπου οχήματος ΠΦΑ, σύμφωνα με τον παρόντα κανονισμό, πρέπει να απευθύνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω εντύπου κοινοποίησης σύμφωνου με το υπόδειγμα του παραρτήματος 2Δ του παρόντος κανονισμού.
 Σε κάθε όχημα εγκεκριμένου τύπου σύμφωνα με τον παρόντα κανονισμό, πρέπει να τοποθετείται, ευδιάκριτα και σε θέση εύκολα προσιτή που καθορίζεται στο έντυπο έγκρισης που αναφέρεται στην παράγραφο 16.2. ανωτέρω, διεθνές σήμα έγκρισης αποτελούμενο από:
 16.4.1. κύκλο ο οποίος περικλείει το γράμμα «E» ακολουθούμενο από το διακριτικό αριθμό της χώρας η οποία χορήγησε την έγκριση (3)·
 16.4.2. τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στην παράγραφο 16.4.1.
 16.5. Εάν το όχημα συμμορφώνεται με τύπο οχήματος που έχει εγκριθεί, στο πλαίσιο ενός ή περισσοτέρων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στην παράγραφο 16.4.1.· σε


text:
μια τέτοια περίπτωση, ο κανονισμός και οι αριθμοί έγκρισης καθώς και τα επιπλέον σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού, τίθενται σε κάθετες στήλες στα δεξιά του συμβόλου που ορίζεται στην παράγραφο 16.4.1.
 16.6. Το σήμα έγκρισης πρέπει να είναι ευανάγνωστο και ανεξίτηλο.
 16.7. Το σήμα έγκρισης τοποθετείται κοντά ή επάνω στην πινακίδα των στοιχείων του οχήματος.
 16.8. Το παράρτημα 2Γ του παρόντος κανονισμού, δίνει παραδείγματα της διάταξης του προαναφερθέντος σήματος έγκρισης.
 17. ΑΠΑΙΤΗΣΕΙΣ ΓΙΑ ΤΗΝ ΕΓΚΑΤΑΣΤΑΣΗ ΕΙΔΙΚΩΝ ΕΞΑΡΤΗΜΑΤΩΝ ΓΙΑ ΤΗ ΧΡΗΣΗ ΠΕΠΙΕΣΜΕΝΟΥ ΦΥΣΙΚΟΥ ΑΕΡΙΟΥ ΣΤΟ ΣΥΣΤΗΜΑ ΠΡΟΩΘΗΣΗΣ ΟΧΗΜΑΤΟΣ
 17.1. Γενικά
 17.1.1. Το σύστημα ΠΦΑ του οχήματος πρέπει να λειτουργεί κατά τρόπο ορθό και ασφαλή στην πίεση εργασίας και στις θερμοκρασίες λειτουργίας για τις οποίες έχει σχεδιαστεί και εγκριθεί.
 17.1.2. Όλα τα στοιχεία του συστήματος πρέπει να είναι εγκεκριμένου τύπου ως επί μέρους στοιχεία σύμφωνα με το μέρος Ι του παρόντος κανονισμού.
 17.1.3. Τα υλικά που χρησιμοποιούνται στο σύστημα πρέπει να είναι κατάλληλα για χρήση με ΠΦΑ.
 17.1.4. Όλα τα στοιχεία του συστήματος πρέπει να είναι στερεωμένα με κατάλληλο τρόπο.
 17.1.5. Το σύστημα ΠΦΑ δεν πρέπει να παρουσιάζει διαρροές, δηλαδή να παραμένει ελεύθερο από φυσαλίδες για τρία λεπτά.
 17.1.6. Το σύστημα ΠΦΑ πρέπει να εγκαθίσταται έτσι ώστε να έχει την καλύτερη δυνατή προστασία έναντι ζημιάς, όπως ζημιά οφειλόμενη σε κινούμενα στοιχεία του οχήματος, σύγκρουση, χώματα ή λόγω φόρτωσης ή εκφόρτωσης του οχήματος ή μετακίνησης των φορτίων.
 Δεν πρέπει να συνδέονται στο σύστημα ΠΦΑ άλλες συσκευές εκτός από εκείνες που είναι απόλυτα αναγκαίες για την ορθή λειτουργία του κινητήρα του μηχανοκίνητου οχήματος.
 17.1.7.1. Κατά παρέκκλιση των διατάξεων της παραγράφου 17.1.7, τα οχήματα μπορούν να είναι εφοδιασμένα με σύστημα θέρμανσης για τη θέρμανση του χώρου επιβατών και/ή του χώρου φορτίου το οποίο είναι συνδεδεμένο με το σύστημα ΠΦΑ.
 17.1.7.2. Το σύστημα θέρμανσης που αναφέρεται στην παράγραφο 17.1.7.1. μπορεί να επιτραπεί αν, κατά την άποψη των τεχνικών υπηρεσιών που είναι υπεύθυνες για τις διαδικασίες έγκρισης τύπου, είναι επαρκώς προστατευμένο και δεν επηρεάζεται η απαιτούμενη λειτουργία του κανονικού συστήματος ΠΦΑ.
 Αναγνώριση οχημάτων κατηγοριών Μ2 και Μ3 που κινούνται με ΠΦΑ 1 (4)
 17.1.8.1. Οχήματα κατηγοριών Μ2 και Μ3 εξοπλισμένα με σύστημα ΠΦΑ πρέπει να φέρουν πινακίδα όπως ορίζεται στο παράρτημα 6.
 17.1.8.2. Η πινακίδα πρέπει να είναι τοποθετημένη στο εμπρόσθιο και το οπίσθιο μέρος του οχήματος της κατηγορίας M2 ή M3 και στο εξωτερικό των θυρών στη δεξιά πλευρά.
 17.2. Πρόσθετες απαιτήσεις
 17.2.1. Κανένα επί μέρους στοιχείο του συστήματος ΠΦΑ, συμπεριλαμβανομένων οποιωνδήποτε προστατευτικών υλικών που αποτελούν τμήμα τέτοιων στοιχείων, δεν πρέπει να προεξέχει από το περίγραμμα του οχήματος, με εξαίρεση τη μονάδα πλήρωσης αν αυτή δεν προεξέχει περισσότερο από 10 mm πέρα από το σημείο σύνδεσης.
 17.2.2. Κανένα επί μέρους στοιχείο του συστήματος ΠΦΑ δεν πρέπει να βρίσκεται σε απόσταση μικρότερη των 100 mm από την εξάτμιση ή άλλη παρόμοια πηγή θερμότητας, εφόσον τέτοια στοιχεία δεν είναι επαρκώς θερμομονωμένα.
 17.3. Το σύστημα ΠΦΑ
 Ένα σύστημα ΠΦΑ περιλαμβάνει τουλάχιστον τα ακόλουθα εξαρτήματα:
 17.3.1.1. δεξαμενή(ές) ή φιάλη(ες) καυσίμου·
 17.3.1.2. δείκτη πίεσης ή δείκτη


text:
στάθμης καυσίμου·
 17.3.1.3. διάταξη εκτόνωσης της πίεσης (ενεργοποιούμενη από τη θερμοκρασία)·
 17.3.1.4. αυτόματη βαλβίδα φιάλης·
 17.3.1.5. χειροκίνητη βαλβίδα·
 17.3.1.6. ρυθμιστή πίεσης·
 17.3.1.7. ρυθμιστή ροής αερίου·
 17.3.1.8. διάταξη περιορισμού της υπερβολικής ροής·
 17.3.1.9. διάταξη παροχής αερίου·
 17.3.1.10. μονάδα ή υποδοχή πλήρωσης·
 17.3.1.11. εύκαμπτη γραμμή καυσίμου·
 17.3.1.12. άκαμπτη γραμμή καυσίμου·
 17.3.1.13. ηλεκτρονική μονάδα ελέγχου·
 17.3.1.14. συνδέσμους·
 17.3.1.15. αεροστεγές περίβλημα για τα στοιχεία εκείνα που τοποθετούνται μέσα στο χώρο αποσκευών και επιβατών. Αν το αεροστεγές περίβλημα καταστρέφεται σε περίπτωση πυρκαγιάς, τότε η διάταξη εκτόνωσης της πίεσης μπορεί να καλύπτεται από το αεροστεγές περίβλημα.
 Το σύστημα ΠΦΑ μπορεί επίσης να περιλαμβάνει τα ακόλουθα εξαρτήματα:
 17.3.2.1. βαλβίδα ελέγχου ή βαλβίδα αντεπιστροφής·
 17.3.2.2. βαλβίδα εκτόνωσης της πίεσης·
 17.3.2.3. φίλτρο ΠΦΑ·
 17.3.2.4. αισθητήρα πίεσης και/ή θερμοκρασίας·
 17.3.2.5. σύστημα επιλογής καυσίμου και ηλεκτρικό σύστημα.
 17.3.3. Μια πρόσθετη αυτόματη βαλβίδα μπορεί να συνδυάζεται με το ρυθμιστή πίεσης.
 17.4. Εγκατάσταση της δεξαμενής καυσίμου
 17.4.1. Η δεξαμενή καυσίμου πρέπει να είναι μόνιμα εγκατεστημένη στο όχημα και να μην είναι τοποθετημένη στο χώρο του κινητήρα.
 17.4.2. Η δεξαμενή καυσίμου πρέπει να εγκαθίσταται έτσι ώστε να μην υπάρχει επαφή μετάλλου με μέταλλο, εκτός από τα σημεία στερέωσης της(των) δεξαμενής(-ών).
 Όταν το όχημα είναι έτοιμο για χρήση, η δεξαμενή καυσίμου δεν πρέπει να απέχει από την επιφάνεια του δρόμου λιγότερο από 200 mm.
 17.4.3.1. Οι διατάξεις της παραγράφου 17.4.3. δεν εφαρμόζονται αν η δεξαμενή προστατεύεται επαρκώς στο εμπρόσθιο μέρος και πλευρικά και κανένα μέρος της δεξαμενής δεν βρίσκεται χαμηλότερα από την προστατευτική αυτή κατασκευή.
 17.4.4. Η(οι) δεξαμενή(-ές) ή φιάλη(-ες) καυσίμου πρέπει να τοποθετείται(-ούνται) και να στερεώνεται(-ονται) στο όχημα έτσι ώστε να μπορούν να απορροφούνται (χωρίς να προκαλείται ζημιά) οι κατωτέρω επιταχύνσεις με τις δεξαμενές πλήρεις καυσίμου:
 οχήματα κατηγοριών Μ1 και Ν1:
 α)
 20g κατά την κατεύθυνση της κίνησης (του οχήματος)
 β)
 8g οριζόντια και σε κατεύθυνση κάθετη στην κατεύθυνση της κίνησης
 οχήματα κατηγοριών Μ2 και Ν2:
 α)
 10 g κατά την κατεύθυνση της κίνησης (του οχήματος)
 β)
 5 g οριζόντια και σε κατεύθυνση κάθετη στην κατεύθυνση της κίνησης
 οχήματα κατηγοριών Μ3 και Ν3:
 α)
 6,6 g κατά την κατεύθυνση της κίνησης (του οχήματος)
 β)
 5 g οριζόντια και σε κατεύθυνση κάθετη στην κατεύθυνση της κίνησης
 Μπορεί να χρησιμοποιηθεί μια υπολογιστική μέθοδος αντί πρακτικών δοκιμών αν η ισοδυναμία της μπορεί να καταδειχτεί από τον αιτούντα την έγκριση κατά τρόπο που να ικανοποιεί την τεχνική υπηρεσία.
 17.5. Εξοπλισμός που προσαρτάται στη(τις) δεξαμενή(-ές) ή στη(τις) φιάλη(-ες) καυσίμου
 Αυτόματη βαλβίδα
 17.5.1.1. Μια αυτόματη βαλβίδα φιάλης πρέπει να εγκαθίσταται απ’ ευθείας πάνω στη δεξαμενή καυσίμου.
 17.5.1.2. Η αυτόματη βαλβίδα φιάλης πρέπει να λειτουργεί έτσι ώστε η παροχή καυσίμου να διακόπτεται όταν διακόπτεται η λειτουργία του κινητήρα, άσχετα από τη θέση του διακόπτη εκκίνησης και να παραμένει κλειστή όσο χρόνο ο κινητήρας δεν λειτουργεί. Επιτρέπεται καθυστέρηση 2 δευτερολέπτων για διαγνωστικούς σκοπούς.
 Διάταξη εκτόνωσης της πίεσης
 17.5.2.1. Η διάταξη εκτόνωσης της πίεσης (ενεργοποιούμενη από τη θερμοκρασία) πρέπει να προσαρμόζεται στη δεξαμενή καυσίμου κατά τέτοιον τρόπο ώστε να μπορεί να εκφορτίζεται μέσα στο αεροστεγές περίβλημα αν το αεροστεγές αυτό περίβλημα ικανοποιεί τις απαιτήσεις της παραγράφου 17.5.5.
 Βαλβίδα υπερχείλισης επί της δεξαμενής
 17.5.3.1.


text:
Η διάταξη περιορισμού της υπερβολικής ροής πρέπει να προσαρμόζεται στη(τις) δεξαμενή(-ές) καυσίμου πάνω στην αυτόματη βαλβίδα φιάλης.
 Χειροκίνητη βαλβίδα
 17.5.4.1. Μια χειροκίνητη βαλβίδα προσαρμόζεται σταθερά πάνω στη φιάλη και μπορεί να ενσωματωθεί στην αυτόματη βαλβίδα φιάλης.
 Αεροστεγές περίβλημα επί της(των) δεξαμενής(-ών)
 17.5.5.1. Στη(τις) δεξαμενή (-ές) καυσίμου, πάνω από τους συνδέσμους της (τους), πρέπει να τοποθετείται αεροστεγές περίβλημα το οποίο ικανοποιεί τις απαιτήσεις των παραγράφων 17.5.5.2. ως 17.5.5.5. εκτός αν η (οι) δεξαμενή(-ές) εγκαθίσταται(-νται) στο εξωτερικό του οχήματος.
 17.5.5.2. Το αεροστεγές περίβλημα πρέπει να είναι σε ανοιχτή επαφή με την ατμόσφαιρα, όπου απαιτείται μέσω ελαστικού σωλήνα σύνδεσης και οδηγού διόδου που πρέπει να είναι ανθεκτικοί στο ΠΦΑ.
 17.5.5.3. Το άνοιγμα αερισμού του αεροστεγούς περιβλήματος δεν πρέπει να εκφορτίζεται σε θόλο τροχού, ούτε να σκοπεύει σε πηγές θερμότητας όπως ο σωλήνας εξαγωγής καυσαερίων.
 17.5.5.4. Οποιοσδήποτε ελαστικός σωλήνας σύνδεσης και οδηγός διόδου στο κάτω μέρος του αμαξώματος του οχήματος για αερισμό του αεροστεγούς περιβλήματος πρέπει να έχει ελάχιστο καθαρό άνοιγμα 450 mm2.
 17.5.5.5. Το περίβλημα πάνω από τους συνδέσμους της δεξαμενής και τους ελαστικούς σωλήνες σύνδεσης πρέπει να είναι αεροστεγές σε πίεση 10 kPa χωρίς καμιά μόνιμη παραμόρφωση. Υπό τις συνθήκες αυτές, είναι αποδεκτή μια διαρροή η οποία δεν υπερβαίνει τα 100 cm3 ανά ώρα.
 17.5.5.6. Ο ελαστικός σωλήνας σύνδεσης πρέπει να στερεώνεται στο αεροστεγές περίβλημα και τον οδηγό διόδου με σφιγκτήρες ή άλλα μέσα σύσφιγξης, έτσι ώστε να εξασφαλίζεται η δημιουργία αεροστεγούς ένωσης.
 17.5.5.7. Το αεροστεγές περίβλημα πρέπει να περικλείει όλα τα εξαρτήματα που εγκαθίστανται στο χώρο αποσκευών ή επιβατών.
 17.6. Άκαμπτες και εύκαμπτες γραμμές καυσίμου
 17.6.1. Οι άκαμπτες γραμμές καυσίμου πρέπει να κατασκευάζονται από χάλυβα χωρίς ραφή: είτε ανοξείδωτο χάλυβα ή χάλυβα με επικάλυψη ανθεκτική στη διάβρωση.
 17.6.2. Η άκαμπτη γραμμή καυσίμου μπορεί να αντικαθίσταται από εύκαμπτη γραμμή καυσίμου αν χρησιμοποιείται σε κατηγορία 0, 1 ή 2.
 17.6.3. Η εύκαμπτη γραμμή καυσίμου πρέπει να ικανοποιεί την απαίτηση του παραρτήματος 4Β του παρόντος κανονισμού.
 17.6.4. Οι άκαμπτες γραμμές καυσίμου πρέπει να ασφαλίζονται έτσι ώστε να μην υπόκεινται σε δονήσεις ή καταπονήσεις.
 17.6.5. Οι εύκαμπτες γραμμές καυσίμου πρέπει να ασφαλίζονται έτσι ώστε να μην υπόκεινται σε δονήσεις ή καταπονήσεις.
 17.6.6. Στο σημείο στερέωσης, η γραμμή καυσίμου, εύκαμπτη ή άκαμπτη, πρέπει να προσαρμόζεται κατά τέτοιο τρόπο ώστε να μην υπάρχει επαφή μετάλλου με μέταλλο.
 17.6.7. Οι άκαμπτες ή εύκαμπτες γραμμές καυσίμου δεν πρέπει να βρίσκονται σε σημεία στα οποία εφαρμόζεται ο γρύλος ανύψωσης του οχήματος.
 17.6.8. Σε περάσματα, οι γραμμές καυσίμου πρέπει να περιβάλλονται από προστατευτικό υλικό.
 17.7. Σύνδεσμοι ή συνδέσεις αερίου μεταξύ εξαρτημάτων
 17.7.1. Δεν επιτρέπονται ενώσεις με κασσιτεροκόλληση ή με συμπίεση.
 17.7.2. Αγωγοί από ανοξείδωτο χάλυβα πρέπει να ενώνονται μόνο με συνδέσμους από ανοξείδωτο χάλυβα.
 17.7.3. Τα συγκροτήματα διανομής πρέπει να κατασκευάζονται από υλικά που αντέχουν σε διάβρωση.
 17.7.4. Οι άκαμπτες γραμμές καυσίμου πρέπει να συνδέονται με κατάλληλες ενώσεις, π.χ. διμερείς ενώσεις με συμπίεση σε χαλύβδινους σωλήνες και ενώσεις με διαμορφωμένα άκρα ελλειψοειδούς μορφής και στις δύο πλευρές.
 17.7.5. Ο αριθμός των ενώσεων πρέπει να περιορίζεται στο ελάχιστο.
 17.7.6. Οι ενώσεις πρέπει να γίνονται σε θέσεις όπου είναι δυνατή η πρόσβαση για


text:
επιθεώρηση.
 Σε χώρο επιβατών ή κλειστό χώρο αποσκευών οι γραμμές καυσίμου δεν πρέπει να έχουν μεγαλύτερο μήκος από εκείνο που λογικά απαιτείται και, σε κάθε περίπτωση, πρέπει να προστατεύονται από αεροστεγές περίβλημα.
 17.7.7.1. Οι διατάξεις της παραγράφου 17.7.7. δεν εφαρμόζονται για οχήματα κατηγοριών Μ2 ή Μ3 όπου οι γραμμές καυσίμου και οι συνδέσεις είναι εφοδιασμένες με μανδύα ανθεκτικό στο ΠΦΑ ο οποίος έχει ανοιχτή σύνδεση με την ατμόσφαιρα.
 17.8. Αυτόματη βαλβίδα
 17.8.1. Μια πρόσθετη αυτόματη βαλβίδα μπορεί να εγκαθίσταται στη γραμμή καυσίμου όσο το δυνατό πλησιέστερα στο ρυθμιστή πίεσης.
 17.9. Μονάδα ή υποδοχή πλήρωσης
 17.9.1. Η μονάδα πλήρωσης πρέπει να ασφαλίζεται έναντι περιστροφής και να προστατεύεται από ακαθαρσίες και νερό.
 17.9.2. Όταν η δεξαμενή ΠΦΑ είναι εγκατεστημένη στο χώρο επιβατών ή σε κλειστό χώρο (αποσκευών) η μονάδα πλήρωσης πρέπει να βρίσκεται στο εξωτερικό του οχήματος ή στο χώρο του κινητήρα.
 17.10. Σύστημα επιλογής καυσίμου και ηλεκτρική εγκατάσταση
 17.10.1. Τα ηλεκτρικά στοιχεία του συστήματος ΠΦΑ πρέπει να προστατεύονται έναντι υπερφορτίσεων.
 17.10.2. Οχήματα με περισσότερα από ένα συστήματα καυσίμου πρέπει να έχουν σύστημα επιλογής καυσίμου που να εξασφαλίζει ότι δεν παρέχονται ταυτόχρονα στον κινητήρα περισσότερα από ένα είδος καυσίμου για πάνω από 5 δευτερόλεπτα. Τα οχήματα «δύο ειδών καυσίμου», τα οποία χρησιμοποιούν πετρέλαιο ως κύριο καύσιμο για την ανάφλεξη του μείγματος αερίου καυσίμου/αέρα, επιτρέπονται σε περιπτώσεις όπου οι εν λόγω μηχανές και τα οχήματα ικανοποιούν υποχρεωτικά πρότυπα εκπομπών.
 17.10.3. Οι ηλεκτρικές συνδέσεις και τα ηλεκτρικά μέρη του αεροστεγούς περιβλήματος πρέπει να κατασκευάζονται έτσι ώστε να μη δημιουργούνται σπινθήρες.
 18. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 18.1. Οι διαδικασίες παραγωγής πρέπει να συμμορφώνονται με τις διαδικασίες που ορίζονται στο προσάρτημα 2 της συμφωνίας (E/ECE/324 — E/ECE/TRANS/505/Αναθ.2).
 19. ΠΟΙΝΕΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 19.1. Η έγκριση που χορηγείται για έναν τύπο οχήματος σύμφωνα με τον παρόντα κανονισμό είναι δυνατό να ανακληθεί εάν δεν ικανοποιούνται οι απαιτήσεις που αναφέρονται στην παράγραφο 18 ανωτέρω.
 19.2. Εάν κάποιο συμβαλλόμενο μέρος της συμφωνίας, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν, πρέπει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνου με το υπόδειγμα που παρατίθεται στο παράρτημα 2Δ του παρόντος κανονισμού.
 20. ΤΡΟΠΟΠΟΙΗΣΗ ΚΑΙ ΕΠΕΚΤΑΣΗ ΕΓΚΡΙΣΗΣ ΤΥΠΟΥ ΟΧΗΜΑΤΟΣ
 Κάθε τροποποίηση της εγκατάστασης των ειδικών εξαρτημάτων για τη χρήση πεπιεσμένου φυσικού αερίου στο σύστημα προώθησης του οχήματος πρέπει να γνωστοποιείται στη διοικητική υπηρεσία η οποία ενέκρινε τον τύπο του οχήματος. Η αρχή αυτή δύναται:
 20.1.1. είτε να θεωρήσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις και ότι σε κάθε περίπτωση το όχημα εξακολουθεί να ικανοποιεί τις απαιτήσεις· ή
 20.1.2. να απαιτήσει περαιτέρω έκθεση δοκιμών από την τεχνική υπηρεσία που είναι υπεύθυνη για τη διενέργεια των δοκιμών.
 20.2. Η επιβεβαίωση ή η απόρριψη της έγκρισης, με αναφορά της τροποποίησης, κοινοποιούνται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό μέσω εντύπου σύμφωνου με το υπόδειγμα που παρατίθεται στο παράρτημα 2Δ του παρόντος κανονισμού.
 20.3. Η αρμόδια αρχή η οποία χορηγεί επέκταση της έγκρισης εκχωρεί αύξοντα αριθμό για την επέκταση και


text:
ενημερώνει σχετικά τα άλλα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό με τη διαβίβαση εντύπου κοινοποίησης σύμφωνου με το υπόδειγμα του παραρτήματος 2Δ του παρόντος κανονισμού.
 21. ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
 Εάν ο κάτοχος της έγκρισης διακόψει πλήρως την κατασκευή ενός τύπου οχήματος που έχει εγκριθεί βάσει του παρόντος κανονισμού, πρέπει να ειδοποιήσει σχετικά την αρχή που χορήγησε την έγκριση. Μόλις η αρχή αυτή λάβει τη σχετική κοινοποίηση, ενημερώνει αμέσως τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω εντύπου κοινοποίησης σύμφωνου με το υπόδειγμα του παραρτήματος 2Δ του παρόντος κανονισμού.
 22. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν την έγκριση και στις οποίες πρέπει να στέλνονται τα έντυπα πιστοποίησης της χορήγησης έγκρισης ή επέκτασης ή άρνησης ή ανάκλησης έγκρισης που εκδίδονται από άλλες χώρες.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3.), (έγγραφο TRANS/WP.29/78/Αναθ.1/Τροπ. 2 όπως τροποποιήθηκε τελευταία με την τροπ.4).
 (2) Να προσδιοριστούν.
 (3) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λεττονία, 33 (κενό), 34 για τη Βουλγαρία, 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της, χρησιμοποιώντας τα αντίστοιχα σύμβολα της ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενά) και 56 για το Μαυροβούνιο. Επόμενοι αριθμοί εκχωρούνται σε άλλες χώρες με τη χρονολογική σειρά κύρωσης από αυτές ή προσχώρησής τους στη συμφωνία σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και σχετικά με τις προϋποθέσεις για την αμοιβαία αναγνώριση των εγκρίσεων που χορηγούνται με βάση τις


text:
προδιαγραφές αυτές, οι δε αριθμοί που εκχωρούνται κατ’ αυτόν τον τρόπο κοινοποιούνται στα συμβαλλόμενα μέρη της συμφωνίας από το Γενικό Γραμματέα των Ηνωμένων Εθνών.
 (4) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3.), (κείμενο TRANS/WP.29/78/Αναθ.1/Τροπ. 2).
 ΠΑΡΑΡΤΗΜΑ 1Α
 ΒΑΣΙΚΑ ΧΑΡΑΚΤΗΡΙΣΤΙΚΑ ΕΞΑΡΤΗΜΑΤΟΣ ΠΦΑ
 ΠΑΡΑΡΤΗΜΑ 1B
 ΒΑΣΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ, ΤΟΥ ΚΙΝΗΤΗΡΑ ΚΑΙ ΤΟΥ ΣΧΕΤΙΚΟΥ ΜΕ ΤΟ ΠΦΑ ΣΥΣΤΗΜΑΤΟΣ
 ΠΑΡΑΡΤΗΜΑ 2A
 ΔΙΑΤΑΞΗ ΤΟΥ ΣΗΜΑΤΟΣΕΓΚΡΙΣΗΣ ΤΥΠΟΥ ΕΞΑΡΤΗΜΑΤΟΣ ΠΦΑ
 (Βλέπε παράγραφο 5.2. του παρόντος κανονισμού)
 Το ανωτέρω σήμα έγκρισης τοποθετημένο επί του εξαρτήματος ΠΦΑ δηλώνει ότι το εξάρτημα αυτό έχει εγκριθεί στην Ιταλία (Ε3), σύμφωνα με τον κανονισμό αριθ. 110, με αριθμό έγκρισης 002439. Τα πρώτα δύο ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 110 στην αρχική μορφή του.
 ΠΑΡΑΡΤΗΜΑ 2B
 ΚΟΙΝΟΠΟΙΗΣΗ
 Προσθήκη
 ΠΑΡΑΡΤΗΜΑ 2Γ
 ΔΙΑΤΑΞΗ ΤΩΝ ΣΗΜΑΤΩΝ ΕΓΚΡΙΣΗΣ
 ΥΠΟΔΕΙΓΜΑ Α
 (Βλέπε παράγραφο 16.2. του παρόντος κανονισμού)
 Το ανωτέρω σήμα έγκρισης τοποθετημένο επί οχήματος δηλώνει ότι το όχημα έχει, όσον αφορά την εγκατάσταση συστήματος ΠΦΑ για τη χρήση ΠΦΑ για κίνηση, εγκριθεί στην Ιταλία (Ε3), σύμφωνα με τον κανονισμό αριθ. 110, με αριθμό έγκρισης 002439. Τα πρώτα δύο ψηφία του αριθμού έγκρισης δείχνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 110 στην αρχική μορφή του.
 ΥΠΟΔΕΙΓΜΑ Β
 (Βλέπε παράγραφο 16.2. του παρόντος κανονισμού)
 Το ανωτέρω σήμα έγκρισης τοποθετημένο επί οχήματος δηλώνει ότι το όχημα έχει, όσον αφορά την εγκατάσταση συστήματος ΠΦΑ για τη χρήση ΠΦΑ για κίνηση, εγκριθεί στην Ιταλία (Ε3), σύμφωνα με τον κανονισμό αριθ. 110, με αριθμό έγκρισης 002439. Τα πρώτα δύο ψηφία του αριθμού έγκρισης δείχνουν ότι, κατά την ημερομηνία που χορηγήθηκε η έγκριση, ο κανονισμός αριθ. 110 ήταν στην αρχική του μορφή και ο κανονισμός αριθ. 83 περιελάμβανε τη σειρά 04 των τροποποιήσεων.
 ΠΑΡΑΡΤΗΜΑ 2Δ
 ΚΟΙΝΟΠΟΙΗΣΗ
 ΠΑΡΑΡΤΗΜΑ 3
 ΦΙΑΛΕΣ ΑΕΡΙΟΥ ΦΙΑΛΕΣ ΥΨΗΛΗΣ ΠΙΕΣΗΣ ΓΙΑ ΤΗΝ ΕΠΙ ΟΧΗΜΑΤΟΣ ΑΠΟΘΗΚΕΥΣΗ ΦΥΣΙΚΟΥ ΑΕΡΙΟΥ ΩΣ ΚΑΥΣΙΜΟΥ ΓΙΑ ΑΥΤΟΚΙΝΗΤΑ ΟΧΗΜΑΤΑ
 1. ΠΕΔΙΟ ΕΦΑΡΜΟΓΗΣ
 Το παρόν παράρτημα καθορίζει ελάχιστες απαιτήσεις για ελαφρές επαναπληρώσιμες φιάλες αερίου. Οι φιάλες προορίζονται μόνο για την επί οχήματος αποθήκευση πεπιεσμένου φυσικού αερίου υψηλής πίεσης ως καυσίμου για αυτοκίνητα οχήματα στα οποία οι φιάλες πρέπει να τοποθετούνται μόνιμα. Οι φιάλες μπορεί να είναι κατασκευασμένες από χάλυβα, αλουμίνιο ή μη μεταλλικό υλικό, με οποιαδήποτε μέθοδο και να έχουν οποιοδήποτε σχέδιο αρκεί να είναι κατάλληλες για τις προβλεπόμενες συνθήκες χρήσης. Το παρόν παράρτημα δεν καλύπτει μεταλλικά χιτώνια ή φιάλες από ανοξείδωτο χάλυβα ή κατασκευής με συγκόλληση. Οι φιάλες που καλύπτονται από το παρόν παράρτημα κατατάσσονται στην κατηγορία 0 όπως ορίζεται στην παράγραφο 2 του παρόντος κανονισμού και είναι:
 ΠΦΑ-1
 Μεταλλικές
 ΠΦΑ-2
 Με μεταλλικό χιτώνιο ενισχυμένο με συνεχές νήμα εμποτισμένο σε ρητίνη (δακτυλιοειδώς περιελιγμένες)
 ΠΦΑ-3
 Με μεταλλικό χιτώνιο ενισχυμένο με συνεχές νήμα εμποτισμένο σε ρητίνη (πλήρως περιελιγμένες)
 ΠΦΑ-4
 Από συνεχές νήμα εμβαπτισμένο σε ρητίνη με μη μεταλλικό χιτώνιο (εξ ολοκλήρου συνθετική)
 Οι συνθήκες χρήσης στις οποίες θα υπόκεινται οι φιάλες αναφέρονται λεπτομερώς στην παράγραφο 4. Το παρόν παράρτημα βασίζεται σε πίεση εργασίας για φυσικό αέριο ως καύσιμο 20 MPa στους 15 °C με μέγιστη πίεση πλήρωσης 26


text:
MPa. Μπορούν να χρησιμοποιηθούν και άλλες πιέσεις εργασίας ρυθμίζοντας την πίεση με τον κατάλληλο συντελεστή (λόγο). Για παράδειγμα, ένα σύστημα με πίεση εργασίας 25 MPa θα απαιτεί πολλαπλασιασμό της πίεσης επί 1,25.
 Η διάρκεια χρήσης μιας φιάλης πρέπει να ορίζεται από τον κατασκευαστή και μπορεί να ποικίλλει ανάλογα με τις εφαρμογές. Ο ορισμός της διάρκειας χρήσης βασίζεται σε πλήρωση των φιαλών 1 000 φορές το χρόνο με ελάχιστο 15 000 πληρώσεις. Η μέγιστη διάρκεια χρήσης πρέπει να είναι 20 χρόνια.
 Για μεταλλικές φιάλες και φιάλες με μεταλλικό χιτώνιο η διάρκεια ζωής της φιάλης βασίζεται στο ρυθμό αύξησης των ρωγμών κόπωσης. Απαιτείται ο έλεγχος κάθε φιάλης ή χιτωνίου με υπέρηχους ή με ισοδύναμο μέσο για να εξασφαλίζεται η απουσία ελαττωμάτων που υπερβαίνουν το μέγιστο επιτρεπόμενο μέγεθος. Η προσέγγιση αυτή επιτρέπει τη βελτιστοποιημένη σχεδίαση και κατασκευή ελαφρών φιαλών για εξυπηρέτηση οχημάτων φυσικού αερίου.
 Για εξ ολοκλήρου συνθετικές φιάλες με μη μεταλλικά και μη φέροντα φορτία χιτώνια, η «ασφαλής διάρκεια ζωής» καταδεικνύεται με κατάλληλες μεθόδους σχεδίασης, δοκιμές πιστοποίησης σχεδίασης και ελέγχους κατασκευής.
 2. ΠΑΡΑΠΟΜΠΕΣ
 Τα ακόλουθα πρότυπα περιέχουν διατάξεις οι οποίες, μέσω παραπομπών σε αυτό το κείμενο, αποτελούν διατάξεις του παρόντος παραρτήματος (μέχρις ότου καταστούν διαθέσιμες ισοδύναμες διατάξεις της ΟΕΕ).
 Πρότυπα ASTM (1)
 ASTM B117-90
 Test method of Salt Spray (Fog) Testing
 ASTM B154-92
 Mercurous Nitrate Test for Copper and Copper Alloys
 ASTM D522-92
 Mandrel Bend Test of attached Organic Coatings
 ASTM D1308-87
 Effect of Household Chemicals on Clear and Pigmented Organic Finishes
 ASTM D2344-84
 Test Method for Apparent interlaminar Shear Strength of Parallel Fibre Composites by Short Beam Method
 ASTM D2794-92
 Test Method for Resistance of Organic Coatings to the Effects of Rapid Deformation (Impact)
 ASTM D3170-87
 Chipping Resistance of Coatings
 ASTM D3418-83
 Test Method for Transition Temperatures Polymers by Thermal Analysis
 ASTM E647-93
 Standard Test Method for Measurement of Fatigue Crack Growth Rates
 ASTM E813-89
 Test Method for JIC, a Measure of Fracture Toughness
 ASTM G53-93
 Standard Practice for Operating Light and Water — Exposure Apparatus (Fluorescent UV-Condensation Type) for Exposure of non-metallic materials
 Πρότυπα BSI (2)
 BS 5045:
 Part 1 (1982) Transportable Gas Containers — Specification for Seamless Steel Gas Containers Above 0,5 litre Water Capacity
 BS 7448-91
 Fracture Mechanics Toughness Tests Part I — Method for Determination of KIC, Critical COD and Critical J Values of Metallic Materials;
 BS PD 6493-1991
 Guidance an Methods for Assessing the A Acceptability of Flaws in Fusion Welded Structures.
 Πρότυπα ISO (3)
 ISO 148-1983
 Χάλυβας — Δοκιμή κρούσης Charpy (v-notch),
 ISO 306-1987
 Πλαστικά υλικά — Θερμοπλαστικά υλικά — Προσδιορισμός της θερμοκρασίας μαλάκυνσης Vicat,
 ISO 527 Pt 1-93
 Πλαστικά — Προσδιορισμός ιδιοτήτων εφελκυσμού — Μέρος Ι: Γενικές αρχές,
 ISO 642-79
 Χάλυβας — Δοκιμή ικανότητας σκλήρυνσης με βαφή και επαναφορά (Δοκιμή Jominy),
 ISO 2808-91
 Χρώματα και βερνίκια — Προσδιορισμός πάχους υμένα,
 ISO 3628-78
 Υλικά ενισχυμένα με γυάλινες ίνες — Προσδιορισμός ιδιοτήτων σε εφελκυσμό,
 ISO 4624-78
 Πλαστικά και βερνίκια — Δοκιμή αποκόλλησης για τον έλεγχο της πρόσφυσης,
 ISO 6982-84
 Μεταλλικά υλικά — δοκιμή εφελκυσμού,
 ISO 6506-1981
 Μεταλλικά υλικά — δοκιμή σκληρότητας — δοκιμή κατά Brinell,
 ISO


text:
6508-1986
 Μεταλλικά υλικά — δοκιμή σκληρότητας — δοκιμή κατά Rockwell (κλίμακες A, B, C, D, E, F, G, H, K),
 ISO 7225
 Πινακίδες πρόληψης για φιάλες αερίου,
 ISO/DIS 7866-1992
 Επαναπληρώσιμες μεταφερόμενες φιάλες χωρίς ραφή από κράματα αλουμινίου προορισμένες για παγκόσμια χρήση. Σχεδιασμός, κατασκευή και αποδοχή,
 ISO 9001:1994
 Συστήματα ποιότητας — Υπόδειγμα για διασφάλιση της ποιότητας στο σχεδιασμό, ανάπτυξη, παραγωγή, εγκατάσταση και εξυπηρέτηση,
 ISO 9002:1994
 Συστήματα ποιότητας — Υπόδειγμα για διασφάλιση της ποιότητας στην παραγωγή και εγκατάσταση,
 ISO/DIS 12737
 Μεταλλικά υλικά — Προσδιορισμός του συντελεστή έντασης της κρίσιμης τάσης,
 ISO/IEC Guide 25-1990
 Γενικές απαιτήσεις για την τεχνική καταλληλότητα των εργαστηρίων δοκιμών,
 ISO/IEC Guide 48-1986
 Γενικοί κανόνες για ένα τυπικό σύστημα πιστοποίησης προϊόντων από τρίτους,
 ISO/DIS 9809
 Σχεδιασμός, κατασκευή και δοκιμές μεταφερόμενων χαλύβδινων φιαλών αερίου χωρίς ραφή — Μέρος Ι: Φιάλες από χάλυβα βαμμένο και ανοπτημένο με αντοχή σε εφελκυσμό < 1 100 MPa,
 Πρότυπο NACE (4)
 NACE TM0177-90
 Laboratory Testing of Metals for Resistance to Sulphide Stress Cracking in H2S Environments.
 3. ΟΡΙΣΜΟΙ
 Για τους σκοπούς του παρόντος παραρτήματος, ισχύουν οι ακόλουθοι ορισμοί:
 3.1. (κενό)
 3.2. διαδικασία αυτοπερίσφιγξης: διαδικασία εφαρμογής πίεσης χρησιμοποιούμενη στην κατασκευή συνθετικών φιαλών με μεταλλικά χιτώνια, η οποία συνίσταται σε τάνυση του χιτωνίου πέρα από το όριο ελαστικότητάς του κατά τρόπο ώστε να προκαλείται μόνιμη πλαστική παραμόρφωση που έχει ως αποτέλεσμα το χιτώνιο να υπόκειται σε τάσεις συμπίεσης και οι ίνες σε τάσεις εφελκυσμού με μηδενική εσωτερική πίεση·
 3.3. πίεση αυτοπερίσφιγξης: η πίεση εντός περιελιγμένης φιάλης στην οποία αποκαθίσταται η απαιτούμενη κατανομή τάσεων μεταξύ του χιτωνίου και της περιέλιξης·
 3.4. συνθετικές φιάλες παρτίδας παραγωγής: μια «παρτίδα παραγωγής» είναι μια ομάδα φιαλών που έχουν παραχθεί διαδοχικά από καθορισμένα χιτώνια που έχουν το ίδιο μέγεθος, σχεδίαση, προδιαγεγραμμένα υλικά κατασκευής και διεργασία κατασκευής·
 3.5. μεταλλικές φιάλες και χιτώνια παρτίδας παραγωγής: μια «παρτίδα παραγωγής» είναι μια ομάδα μεταλλικών φιαλών ή χιτωνίων που έχουν παραχθεί διαδοχικά και έχουν ίδια ονομαστική διάμετρο, πάχος τοιχώματος, σχεδίαση, προδιαγεγραμμένο υλικό κατασκευής, διεργασία κατασκευής, εξοπλισμό για την κατασκευή και τη θερμική κατεργασία και συνθήκες χρόνου, θερμοκρασίας και ατμοσφαίρας κατά τη διάρκεια της θερμικής κατεργασίας·
 3.6. μη μεταλλικά χιτώνια παρτίδας παραγωγής: μια «παρτίδα παραγωγής» είναι μια ομάδα μη μεταλλικών χιτωνίων που έχουν παραχθεί διαδοχικά και έχουν ίδια ονομαστική διάμετρο, πάχος τοιχώματος, σχεδίαση, προδιαγεγραμμένο υλικό κατασκευής και διεργασία κατασκευής·
 3.7. όρια παρτίδας παραγωγής: σε καμιά περίπτωση μια «παρτίδα παραγωγής» δεν επιτρέπεται να υπερβαίνει 200 έτοιμες φιάλες ή χιτώνια (μη συμπεριλαμβανομένων φιαλών ή χιτωνίων που έχουν υποβληθεί σε καταστροφικούς ελέγχους), ή μια βάρδια διαδοχικής παραγωγής, όποιο από τα δύο είναι μεγαλύτερο·
 3.8. συνθετική φιάλη: φιάλη κατασκευασμένη από συνεχές νήμα εμποτισμένο σε ρητίνη περιτυλιγμένο γύρω από μεταλλικό ή μη μεταλλικό χιτώνιο. Συνθετικές φιάλες που χρησιμοποιούν μη μεταλλικά χιτώνια αναφέρονται ως εξ ολοκλήρου συνθετικές φιάλες·
 3.9. περιέλιξη ελεγχόμενης τάσης: διεργασία χρησιμοποιούμενη σε συνθετικές φιάλες δακτυλιοειδούς περιέλιξης με μεταλλικά χιτώνια, με την οποία επιτυγχάνονται τάσεις συμπίεσης στο χιτώνιο και τάσεις εφελκυσμού στην περιέλιξη με μηδενική εσωτερική πίεση διά περιελίξεως των νημάτων ενίσχυσης υπό σημαντικά υψηλή τάση·
 3.10. πίεση πλήρωσης: η πίεση του αερίου μέσα στη φιάλη αμέσως μετά την περάτωση της πλήρωσης·
 3.11. έτοιμες